title: Ribonukleotidireduktaasi

text: Ribonukleotidireduktaasi eli ribonukleosididifosfaattireduktaasi on entsyymi, joka katalysoi tiettyjen deoksiribonukleotidien muodostumista ribonukleotideista. Entsyymi osallistuu siten DNA:n synteesiin ja korjaamiseen ja sitä tavataan kaikista eliöistä, joskin rakenteellisesti ja koentsyymien suhteen eri ribonukleotidireduktaasit poikkeavat toisistaan huomattavasti. Ribonukleotidireduktaasin EC-numero on EC 1.17.4.1.


title: Ribonukleotidireduktaasi

text: Ribonukleotidireduktaasin rakenne vaihtelee eri eliöissä ja eri luokkia on tunnistettu kolme. Kaikille näistä luokista on tyypillistä, että entsyymi on rakenteeltaan oligonukleotidi ja koostuu dimerisoituneista alayksiköistä R1 ja R" ja näistä alayksikkö R1 on molekyylimassaltaan kookkaampi. Alayksikössä R1 sijaitsee katalyyttisesti tärkeä kysteiiniaminohappo ja alayksikössä R2 on jokin radikaalin lähde Aerobisissa oloissa kasvavan "Escherichia coli" -bakteerin ja eukaryoottien ribonukleotidireduktaasi on R1- ja R2-dimeeristä koostuva tetrameeri, jossa radikaalin lähteenä toimii tyrosyyliradikaali, jota stabiloi kahdesta rauta-ionista ja yhdestä oksidi-ionista muodostunut klusteri, jossa rauta on sitoutunut myös veteen ja histidiiniaminohappoon. Anaerobisissa oloissa elävän "E. coli" -bakteerin entsyymi on rauta-rikkiproteiini, joka sisältää Fe4-S4-klusterin ja eräissä bakteereissa esiintyy ribonukleotidireduktaasia, jonka radikaalin lähteenä toimii kobamamidi eli adenosyylikobalamiini.


title: Ribonukleotidireduktaasi

text: Ribonukleotidireduktaasin substraatteja ovat adenosiinidifosfaatti, guanosiinidifosfaatti, sytidiinidifosfaatti ja uridiinidifosfaatti ja niistä muodostuu niiden deoksiribonukleotidijohdannaisia dADP:tä, dGDP:tä, dCDP:tä ja dUDP:tä. Viidettä deoksiribonukleotididifosfaattia tymidiinidifosfaattia ribonukleotidireduktaasi ei tuota, vaan sitä muodostuu tymidylaattisyntaasin katalysoimana. Kaikkien ribonukleotidien R1 alayksikössä tapahtuvan reaktion mekanismi on sama, mutta R2 syntyvän radikaalin rakenne vaihtelee.


title: Ribonukleotidireduktaasi

text: Ribonukleotidireduktaasin katalysoiman reaktion mekanismin ensimmäisessä vaiheessa yksi alayksikössä R1 sijaitsevan aktiivisen keskuksen kolmesta kysteiiniaminohaposta luovuttaa homolyyttisesti protonin R2-alayksikön tyrosinyyli- tai 5'-deoksiriboadenosyyliradikaalille, jolloin muodostuu erittäin reaktiivinen kysteinyyliradikaali. Tämä radikaali ottaa vastaa ribonukleotidin riboosiyksikön C3-asemassa olevalta hiileltä siihen sitoutuneen protonin. Näin muodostuneen uuden radikaalin C2-hiileen sitoutunut hydroksyyliryhmä ottaa vastaan protonin toiselta kysteiiniaminohapolta ja eliminoituu vetenä. Samanaikaisesti glutamaattisivuketju vastaanottaa protonin C3-asemaan sitoutuneelta hydroksyyliryhmänlt. jolloin muodostuu stabiili α-ketoradikaali. Kolmas kysteiiniaminohappo luovuttaa C2-hiilelle protonin ja sen ja edellisessä vaiheessa protonin luovuttaneen kysteiinin välille muodostuu disulfidisidos. Seuraavaksi muodostunut ketoni pelkistyy hydroksyyliradikaaliksi, joka vastaanottaa protonin kysteiiniaminohapolta muodostaen deoksiribonukleotididifosfaatin. Nyt entsyymi sisältää disulfidisillan kahden kysteiiniaminohapon välillä ja on inaktiivinen. Entsyymin pelkistää ja aktivoi uudelleen tioredoksiini tai jossain tapauksissa glutaredoksiini.


title: Ribonukleotidireduktaasi

text: Ribonukleotidireduktaasin säätely on monimutkaista. Alayksikössä R1 on kaksi allosteeristä säätelykohtaa, jotka vaikuttavat entsyymin aktiivisuuteen tai spesifisyyteen. Entsyymiä aktivoi aktiivisuutta säätelevään allosteeriseen säätelykohtaan sitoutunut ATP-molekyyli. Mikäli soluissa on riittävästi deoksiribonukleotideja, sitoutuu samaan kohtaan dATP-molekyyli ja entsyymi inaktivoituu muodostaen heksameerin. Se, mitä deoksiribonukleotidia ribonukleotidireduktaasi tuottaa, riippuu siitä mikä nukleotididifosfaatti on sitoutunut spesifisyyttä säätelevään allosteeriseen säätelykohtaan. ATP:n sitoutuessa tähän säätelykohtaan entsyymi pelkistää uridiini- ja sytosiinidifosfaatteja vastaaviksi deoksiribonukleotideiksi. Jos samaan säätelykohtaan on sitoutuneena tymidiinitrifosfaatti, pelkistyy guanodiinidifosfaatti deoksiguoanosiinifosfaatiksi, joka konsentraation ollessa korkea sitoutuu spesifisyyttä säätelevään kohtaan ja tällöin ribonukleotidireduktaasi pelkistää ADP:tä dADP:ksi. Eräillä eliöillä on myös sepsifisesti ribonukleotidireduktaasin säätelyyn osallistuva inhiboiva säätelyproteiini. Syöpälääkkeenä käytettävän hydroksiurean vaikutusmekanismi perustuu ribonukleotidireduktasin inhiboimiseen, jolloin syöpäsolut eivät kykene tuottamaan DNA:ta eivätkä jakaantumaan.


title: Salakka (sukunimi)

text: Salakka on seuraavien suomalaisten sukunimi:


title: Matti Köli

text: Matti Tapani Köli (alk. Köhl, 24. joulukuuta 1930 Nurmijärvi – 1. tammikuuta 2018 Helsinki) oli suomalainen koripalloilija.


title: Matti Köli

text: Helsingin Urheilijat -41:n kasvatti Köli edusti SM-sarjaurallaan kasvattajaseuransa lisäksi Helsingin Kisa-Tovereita ja Tapiolan Honkaa. Köli siirtyi HKT:hin vuonna 1960, kun TUL-seuroilta kiellettiin osallistuminen Koripalloliiton toimintaan. Köli voitti 1960-luvun alussa kolme Suomen mestaruutta ja yhden SM-pronssin. Koko kauden pistekeskiarvoillaan 23,3 hän oli SM-sarjan kolmanneksi paras pisteidentekijä kaudella 1959.


title: Matti Köli

text: Suomen maajoukkueessa Köli pelasi vuosina 1956–1960 22 ottelua 1,6 pisteen keskiarvolla. Hän kuului Suomen joukkueeseen Turkin EM-kilpailuissa 1959, missä Suomi sijoittui 13:nneksi.


title: Österberg

text: Österberg on seuraavien suomalaisten sukunimi:


title: Tillanen

text: Tillanen on seuraavien suomalaisten sukunimi:


title: Stenvall

text: Stenvall tai Stenwall on muun muassa seuraavien suomalaisten sukunimi:


title: Grönblom

text: Grönblom on seuraavien suomalaisten sukunimi:


title: Martti Hömppi

text: Martti Hömppi (12. lokakuuta 1935 Äyräpää – 15. helmikuuta 2013) oli suomalainen ITE-taiteilija.


title: Martti Hömppi

text: Hömppi oli evakko Karjalan Äyräpäästä. Nuorena hän kilpaili painissa ja työskenteli merimiehenä. Myöhemmin hän harrasti torvensoittoa ja ryhtyi eläkkellä itseoppineeksi taiteilijaksi. Oppi-isäkseen Hömppi nimesi Ossi Somman.


title: Martti Hömppi

text: Hömppi teki teoksensa ensin kuparista ja polyuretaanista, mutta siirtyi pian puuhun. Hän teki erityisesti ihmisveistoksia, joiden kohteensa oli muun muassa poliitikkoja ja urheilijoita. Erkki Pirtola antoi Hömpille taiteilijanimen ”Halkoliiteripicasso”.


title: Martti Hömppi

text: Hömppi asui ja työskenteli Nokian Siurossa. Hän lahjoitti tuotantonsa Maaseudun Sivistysliiton ITE-taidekokoelmaan.


title: Dmitri Starikov

text: Dmitri Vladimirovitš Starikov (, s. 10. heinäkuuta 1983, Berezovka, Habarovskin aluepiiri, Neuvostoliitto) on venäläinen puolustajana pelaava jääpalloilija, joka edustaa SKA-Neftjanikia, mutta saavuttanut menestystä ennen kaikkea Moskovan Dynamon riveissä.


title: Dmitri Starikov

text: Seurajoukkueissa


title: Dmitri Starikov

text: Maajoukkueessa


title: Aarne (sukunimi)

text: Aarne on seuraavien henkiöiden sukunimi:


title: Ahtola (sukunimi)

text: Ahtola on seuraavien suomalaisten sukunimi:


title: Airas

text: Airas on seuraavien suomalaisten sukunimi:


title: Airio

text: Airio on seuraavien suomalaisten sukunimi:


title: Alaja

text: Alaja on seuraavien suomalaisten sukunimi:


title: Erkki Jukarainen

text: Erkki Jukarainen (16. joulukuuta 1952 Juva – 9. heinäkuuta 2013 Montpellier, Ranska) oli suomalainen kirjallisuuden suomentaja.


title: Erkki Jukarainen

text: Jukarainen opiskeli yhdysvaltalaisessa Georgetownin yliopistossa ja Helsingin yliopistossa, mistä hän valmistui filosofian kandidaatiksi vuonna 1987.


title: Erkki Jukarainen

text: Jukarainen työskenteli 1980-luvun alussa Yleisradiossa toimittajana ja ryhtyi tuohon aikaan suomentamaan teoksia englannista ja ranskasta. Kaikkiaan hänen tuotantonsa kattoi 120 käännöstä. Vuonna 1988 hän sai kirjallisuuden valtionpalkinnon.


title: Erkki Jukarainen

text: Englannista suomeen Jukarainen käänsi muiden muassa Doris Lessingin, William Kennedyn, Kurt Vonnegutin, Tom Wolfen, Paul Austerin, Patricia Cornwellin ja John le Carrén romaaneja. Myös Bret Easton Ellisin "Amerikan Psyko" ja Winston Groomin "Forrest Gump" ovat Jukaraisen käännöksiä. Ranskasta suomeen hän käänsi muiden muassa Jean Rouaudin, Jean Echenozin ja Andreï Makinen teoksia.


title: Erkki Jukarainen

text: 1990-luvun alusta lähtien Jukarainen asui Montpellier’ssa, Ranskassa.


title: Canon EOS 70D

text: Canon EOS 70D on japanilaisyhtiö Canonin valmistama digitaalinen järjestelmäkamera. Kamera julkaistiin kesällä 2013 Canon EOS 60D:n seuraajaksi.


title: Alanne

text: Alanne on seuraavien suomalaisten sukunimi:Se tarkoittaa myös


title: Porin Työväenyhdistys

text: Porin Työväenyhdistys on vuonna 1887 perustettu Suomen neljänneksi vanhin työväenyhdistys, joka nykyään on yksi Suomen sosialidemokraattiseen puolueeseen kuuluvan Porin sosialidemokraattisen kunnallisjärjestön jäsenyhdistyksistä. Porin Työväenyhdistyksen puheenjohtaja on Diana Bergroth-Lampinen ja jäseniä sillä on noin 250. Yhdistyksen toimitilat ovat Porin kauppatorin laidalla Nortamonkadulla.


title: Porin Työväenyhdistys

text: Porin Työväenyhdistyksen perustivat maaliskuussa 1887 myös sanomalehtimiehenä tunnettu opettaja Matti Kauppinen sekä kansakoulunopettaja Viktor Lehtonen. Se toimi aluksi porvarillisen wrightiläisen työväenliikkeen oppien mukaisesti, eikä harvoilla jäseninä olleilla työläisillä juurikaan ollut mahdollisuuksia vaikuttaa yhdistyksen asioihin. 1890-luvun aikana sosialistiset aatteet alkoivat kuitenkin valtaamaan alaa Suomen työväenyhdistyksissä. Porissa sitä edusti muun muassa työväenyhdistykseen puolisonsa Ellenin kanssa vuonna 1898 liittynyt suutari Yrjö Mäkelin, joka muutaman muun työläisaktiivin kanssa perusti yhdistyksen sisälle "Luuta"-nimisen salaseuran. Sen tarkoituksena oli kaapata työväenyhdistyksen johtopaikat porvareilta työläisten haltuun ja samalla muuttaa yhdistyksen linja sosialistiseksi. "Luudassa" oli hieman yli 20 jäsentä, jotka onnistuivatkin maaliskuussa 1899 valitsemaan Mäkelinin Porin Työväenyhdistyksen edustajaksi SDP:n edeltäjän Suomen Työväenpuolueen perustavaan kokoukseen, joka järjestettiin saman vuoden heinäkuussa Turussa.


title: Porin Työväenyhdistys

text: Kokouksen jälkeen Mäkelin ryhtyi ajamaan Porin Työväenyhdistyksen liittymistä vastaperustettuun Työväenpuolueeseen. Hänet erotettiin kuitenkin yhdistyksestä vielä vuoden 1899 puolella ja yhdistys jäi näin edelleen porvarien johdettavaksi. Porin Työväenyhdistyksen kiistat heijastuivat myös valtakunnalliselle tasolle, kun Suomen Työväenpuolueen ensimmäinen puheenjohtaja Nils Robert af Ursin erosi tehtävästään tammikuussa 1900. Syynä oli, ettei puoluehallitus Ursinin tahdosta huolimatta puuttunut yhdistyksen sisäisiin riitoihin, eikä niitä myöskään käsitelty puolueen sanomalehdissä. Vuonna 1902 Porin Työväenyhdistyksen jäseneksi onnistui pääsemään toinen innokas sosialisti Eetu Salin ja vuotta myöhemmin porvarit lopulta syrjäytettiin sen johdosta, kun huhtikuussa johtokuntaan oli valittu kuusi työväenaatteen kannattajaa. Yhdistys liittyi Suomen Työväenpuolueen jäseneksi elokuussa 1903 Forssan puoluekokouksessa.


title: Porin Työväenyhdistys

text: Ensimmäiset alajaostot Porin Työväenyhdistys perusti vuonna 1896 Pihlavaan, Reposaarelle, Luvialle, Ulvilaan ja Eurajoelle. Sortokausien vuoksi uusia yhdistyksiä oli mahdollista perustaa vain jo toimivien työväenyhdistysten kautta ja vuoteen 1909 mennessä Porin Työväenyhdistyksen piiriin syntyikin kaikkiaan 62 paikallista työväenyhdistystä. Porin sosialidemokraattinen naisosasto perustettiin 1904, jolloin se alkoi toimimaan työväenyhdistykseen kuuluneen palvelijattarien ammattiosaston alaosastona. Sisällissodan jälkeisen poliittisen ilmapiirin oikeistolaistuminen johdosta Porin Työväenyhdistyksen jäsenmäärä laski niin, että pienimmillään jäseniä oli 1930-luvulla vain 65. Uuteen nousuun se lähti taas toisen maailmansodan jälkeisinä vuosina.


title: Porin Työväenyhdistys

text: Työväenyhdistyksen rakentama Porin työväentalo valmistui kaupungin keskustaan vuonna 1893, mutta se purettiin 80 vuotta myöhemmin ja tilalle rakennettiin asuinkerrostalo. Vuonna 1906 Porin Työväenyhdistys alkoi julkaista omaa sanomalehteä, jonka nimeksi tuli "Sosialidemokraatti". Lehti lakkasi ilmestymästä sisällissodan jälkeen, mutta se perustettiin uudelleen vuonna 1919 nimellä "Uusi Aika". Lehteä julkaisi aluksi Osuuskunta Kehitys, jonka perillisen Kehityksen Kirjapainon liiketoiminta myytiin ulkopuolisille vuonna 2011. Uusi Aika kuitenkin ilmestyy edelleen.


title: Porin Työväenyhdistys

text: Porin Työväenyhdistyksen perustamisvuonna 1887 aloittivat toimintansa yhdistyksen torvisoittokunta, sekakuoro sekä näytelmäseura, joka erotettiin itsenäiseksi ammattiteatteriksi vuonna 1909. Näin syntynyt Porin Työväen Teatteri puolestaan yhdistyi vuonna 1930 Porin Näyttämön kanssa nykyäänkin toimivaksi Porin Teatteriksi. Työväenyhdistyksen valistustoiminnasta taas sai alkunsa toukokuussa 1917 perustettu Porin työväenopisto, joka nykyään tunnetaan nimellä Porin seudun kansalaisopisto.


title: Andrei Zolotarjov

text: Andrei Ivanovitš Zolotarjov (, s. 25. huhtikuuta 1971 Nekrasovka, Moskovan lounainen hallintopiiri, Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa.


title: Andrei Zolotarjov

text: Andrei Zolotarjovin vanhempi veli Aleksei on myös ollut jääpalloilija. Hän pelasi aikanaan Neuvostoliiton, Venäjän ja Ruotsin pääsarjoja ja edusti Kazakstanin jääpallomaajoukkuetta 2000-luvulla useissa MM-kisoissa.


title: Andrei Zolotarjov

text: Seurajoukkueissa


title: Andrei Zolotarjov

text: Maajoukkueessa


title: More Than a Woman (Aaliyah’n kappale)

text: More Than a Woman on yhdysvaltalaisen laulajan Aaliyah’n kappale. Sen kirjoittivat Static Major ja Timbaland laulajan vuoden 2001 albumille "Aaliyah". Timbaland myös tuotti sen. WhoSampledin mukaan kappale samplaa ilmoittamatta Mayada El Hennawyn vuoden 1993 kappaletta "Alouli Ansa".


title: More Than a Woman (Aaliyah’n kappale)

text: ”More Than a Woman" julkaistiin singlenä Yhdysvalloissa marraskuussa 2001 ja Isossa-Britanniassa tammikuussa 2002. Aaliyah esitti kappaleen 18. heinäkuuta 2001 TV-ohjelmassa "Live with Regis & Kelly" ja 25. heinäkuuta 2001 ohjelmassa "The Tonight Show with Jay Leno", mikä oli hänen viimeinen esiintymisensä ennen kuolemaansa. Kappale oli ehdolla vuoden 2003 Grammy-gaalassa kategoriassa Paras naisesiintyjän R&B-lauluesitys.


title: More Than a Woman (Aaliyah’n kappale)

text: Elokuussa 2001 kappaleelle kuvattiin musiikkivideo Los Angelesissa, minkä jälkeen Aaliyah matkusti Bahamasaarille tehdäkseen musiikkivideon kappaleelle "Rock the Boat". Kuvausten jälkeen Aaliyah ja useat kuvausryhmän jäsenet kuolivat lento-onnettomuudessa paluumatkalla Yhdysvaltoihin.


title: AirAsia Zest

text: AirAsia Zest oli filippiiniläinen halpalentoyhtiö. Se oli osa AirAsia Groupia. Sen kotikenttä oli Ninoy Aquinon kansainvälinen lentoasema Manilassa.


title: AirAsia Zest

text: Yhtiö perustettiin syyskuussa 1995 nimellä Asian Spirit. Mehunvalmistaja Zest-O osti yhtiön, ja se nimettiin uudelleen 30. syyskuuta 2008. Uudeksi nimeksi tuli Zest Airways, lyhyemmin Zest Air..


title: AirAsia Zest

text: AirAsia Philippines hankki yhtiöstä 40 prosentin osuuden 21. maaliskuuta 2013. Saman vuoden loppupuolella Zest Air vaihtoi nimensä AirAsia Zestiksi. Tammikuussa 2016 yhtiö sulautettiin AirAsia Philippinesiin.


title: AirAsia Zest

text: Heinäkuussa 2015:


title: Sanna Saarinen (koripalloilija)

text: Sanna Saarinen (s. 13. tammikuuta 1979) on suomalainen kilpauransa päättänyt koripalloilija.


title: Sanna Saarinen (koripalloilija)

text: Kankaanpään Urheilijoiden kasvatti Saarinen pelasi naisten SM-sarjassa viisi kautta ja lisäksi kaudella 2001–2002 yhden ottelun. Vuosina 2006–2008 hän pelasi I-divisioonaa Torpan Poikien kakkosjoukkueessa. Vuonna 2009 Saarinen voitti Alussa Suomen mestaruuden. Saarinen kuuluu Suomen naisten pääsarjahistorian eniten heitontorjuntoja tehneisiin pelaajiin, ja hän voitti sarjan koko kauden torjuntakuningattaruuden kausilla 1996–1997 ja 2002–2003. Saarinen pelasi myös viisi B-tyttöjen maaottelua.


title: Guwen guanzhi

text: Guwen guanzhi () on Wu Chucain ja Wu Diaohoun vuonna 1695 julkaisema kiinalaisen proosan antologia. Kirja on julkaistu Qing-dynastian aikaan.


title: Susanne Lindholmin murha

text: Susanne Lindholmin murha on 8. elokuuta 1976 tapahtunut selvittämätön henkirikos, jossa 25-vuotias lentokenttävirkailija Susanne Helene Lindholm löydettiin raiskattuna ja surmattuna kotitalonsa pyöräkellarista Helsingin Käpylässä.


title: Susanne Lindholmin murha

text: Lindholm oli ollut viettämässä lauantai-iltaa ensin Haagassa ja myöhemmin Helsingin keskustassa ja päätynyt Mannerheimintien varrella sijaitsevaan Hotelli Hesperiaan. Silminnäkijähavaintojen mukaan hän oli hotellin ulkopuolella noin kello 3 aamuyöllä, minkä jälkeen hän oli poistunut Mannerheimintietä pitkin Helsinginkadulle. Lindholmin kotimatkasta ei ole tämän jälkeen lainkaan havaintoja. Ei ole siten myöskään tiedossa, kulkiko hän noin neljän kilometrin matkan jalan vai autokyydillä. Talon asukas löysi Lindholmin ruumiin Sofianlehdonkatu 9 B:n pyöräkellarista seuraavana iltapäivänä kello 13.30. Hänet oli raiskattu ja kuristettu erittäin raa’asti.


title: Susanne Lindholmin murha

text: Rikos sai osakseen huomattavaa julkisuutta. Poliisille tulvineista vihjeistä ja muutamista pidätyksistä huolimatta tapaus on jäänyt selvittämättömäksi. Vielä vuonna 2004 aloitettujen uusien tutkimusten myötä tehtiin kiinniotto, mutta todisteita epäillyn syyllisyydestä ei ollut riittävästi.


title: Susanne Lindholmin murha

text: Susanne Helene Lindholm (s. 9. joulukuuta 1950) työskenteli virkailijana Helsinki-Vantaan lentoaseman matkatavaroiden vastaanottopisteellä. Lauantaisen työpäivän päätyttyä hän halusi lähteä juhlimaan.Markkula 1991: s. 143. Kun kukaan Lindholmin työtovereista ei halunnut tulla mukaan, hän soitti Haagassa asuvalle ystävättärelleen. Autokyydin Länsi-Helsinkiin hän sai miespuoliselta ystävältään.


title: Susanne Lindholmin murha

text: Illanvieton Susanne aloitti siskonsa Camilla Lindholmin kanssa Hotelli Haagassa kello 22 jälkeen. Sieltä naiset siirtyivät hetkeksi Helsingin keskustassa sijaitsevalle Helsinki-klubille. Susanne tapasi siellä vuonna 1947 syntyneen norjalaismiehen, joka oli Suomessa liikematkalla. Susanne poistui miehen kanssa Mannerheimintielle Hotelli Hesperiaan. Camilla-sisko ei lähtenyt mukaan, vaan poistui seurasta Rautatientorilla kello 1.20. Hän matkusti kotiin pian lähteneellä viimeisellä bussilla.


title: Susanne Lindholmin murha

text: Hesperiassa Lindholm oli vieraillut muutaman minuutin ajan norjalaisen hotellihuoneessa ja nauttinut siellä viskikrogin. Kolmen aikaan yöllä Lindholm oli valittanut väsymystä ja tulevaa työpäiväänsä. Hän kieltäytyi miehen saattotarjouksesta kotiin, mutta vaihtoi tämän kanssa puhelinnumeroita ja sopi tapaamisen seuraavaksi päiväksi.


title: Susanne Lindholmin murha

text: Kaksi opiskelijapoikaa oli nähnyt Lindholmin seisovan hotellin ulkopuolella odottavan näköisenä noin kello 3.00–3.10. Poliisitutkimusten mukaan hän torjui kaikki kyytiehdotukset ja siirtyi kävellen Mannerheimintietä pitkin läheiselle Helsinginkadulle. Nämä ovat viimeiset havainnot Lindholmista.Markkula 1991: s. 144. Viimeinen suora bussilinja kotiin Käpylään oli mennyt noin kello 1.20, mutta muilla linjoilla hän olisi päässyt lähelle vielä noin kello 2.45. Hänellä ei ollut taksirahaa mukanaan. Kukaan ei ole myöskään ilmoittautunut hänen kuljettajakseen kotimatkalla.


title: Susanne Lindholmin murha

text: Susanne Lindholm oli asunut vuodesta 1960 lähtien vanhempiensa ja sisarustensa kanssa Käpylässä osoitteessa Sofianlehdonkatu 9 B, jonne on Hotelli Hesperiasta neljän kilometrin matka. Talossa asunut nainen kertoi heränneensä avunhuutoihin sunnuntaiaamuna kello 4. Hän painotti kuulleensa etäistä naisen huutoa ja sanan ”auttakaa”. Hän ei kuitenkaan reagoinut ääniin mitenkään, vaan jatkoi uniaan.Markkula 1991: s. 145. Lindholmin perheen alapuolella asunut kanslianhoitaja Jouko Saarto puolestaan sanoi kuulleensa rappukäytävästä edestakaista kävelyä, miehen ja naisen ääniä sekä kellarikäytävän oven paukahduksen varmuudella kello 2.10 yöllä. Talonmies, joka asui aivan ulko-oven ja kellarirapun yläpuolella, ei ollut kuullut mitään. Kellarin yläpuolella asunut isännöitsijä oli surmayönä matkoilla.


title: Susanne Lindholmin murha

text: Taloon hiljattain muuttanut varatuomari Esko Savolainen löysi Lindholmin kuolleena pyöräkellarista seuraavana iltapäivänä, sunnuntaina 8. elokuuta kello 13.15, kun hän oli ollut hakemassa kellarista polkupyörän pumppua. Lindholmin työpäivä lentokentällä oli ollut määrä alkaa samoihin aikoihin. Koska nuori nainen makasi keskilattialla pää verilammikossa, Savolainen kiirehti talonmiehen luokse, joka soitti paikalle poliisin.


title: Susanne Lindholmin murha

text: Lindholm oli raiskattu ja kuristettu hänen kassistaan otetulla Finnairin paidalla erittäin raa’asti. Rikospoliisin mukaan kyseessä oli seksuaalirikos ja uhri oli ruhjottu epäinhimillisellä tavalla. Kellarissa oli käyty ankaraa kamppailua, kunnes Lindholm oli joutunut luovuttamaan. Vaatteet olivat sekaisin ja ruumiin päälle oli aseteltu suksisauva ja lasten muovilapio. Toisaalta Susannen isä, eläkkeellä ollut urheilutoimittaja Torsten Lindholm, kertoi Seuran haastattelussa vuonna 1976 hieman eriäviä tietoja. Hänen mukaansa Susanne oli siististi peitelty työtakillaan, Finnairin vihreällä jakulla, jota tämä oli pitänyt harteillaan.


title: Susanne Lindholmin murha

text: Tapahtunutta alettiin heti tutkia asiantuntijavoimin ja esimerkiksi Helsingin rikospoliisin tutkimusauto lähti liikkeelle poliisilaitoksen 150-vuotisjuhlien kalustonäyttelystä. Lindholmin tuntomerkit, ja myöhemmin valokuva, levitettiin pian julkisuuteen. Poliisia askarrutti, kuinka ja mihin aikaan uhri oli joutunut kotitalonsa kellariin. Kysymyksiä herätti erityisesti se, että kuinka Lindholm oli rahattomana päässyt kotitalolleen, sillä kävellen matka oli melko pitkä. Poliisia kiinnosti, saiko Lindholm autokyydin surmaajaltaan, vai liittyikö tämä seuraan vasta kotiovella. Poliisi uskoo, että uhri surmattiin tunnin sisällä siitä, kun hän lähti hotellista. Kuolinajaksi määriteltiin tutkimusten perusteella kello 3–4.


title: Susanne Lindholmin murha

text: Poliisi tarkisti pienimmätkin vihjeet. Lindholmin yökerhossa tapaamat henkilöt selvitettiin ja lähiasukkaat kuulusteltiin tarkoin. Poliisi vetosi myös takseihin ja muihin mahdollisiin kyydin antajiin. Lindholmin kotimatka ja reitti jäivät kuitenkin hämäriksi, eikä ole tiedossa kuinka hän tuli kotiin.


title: Susanne Lindholmin murha

text: Aluksi poliisi oli toiveikas, sillä tutkimukset edistyivät nopeasti. Epäiltyjen joukko oli pieni, ja siitäkin pudotettiin nopeasti kaksi henkilöä, joiden alibit osoittautuivat tiukoissa kuulusteluissa kestäviksi. Ensimmäinen epäilty oli Sofianlehdonkadulta hermostuneen oloisena taksiin noussut mies. Myös Lindholmin seurassa liikkunut norjalainen mies joutui poliisin kuulusteltavaksi. Hänellä oli vankka alibi, eikä häntä epäillä syylliseksi henkirikokseen. Tilanne hankaloitui, kun tapaukselle ei kuukausien aikana löydettykään ratkaisua. Epäiltyjen määrä kasvoi kymmeniksi, jopa sadoiksi.


title: Susanne Lindholmin murha

text: Rikos sai huomattavaa julkisuutta, minkä myötä poliisille tulvi vihjeitä. Asian tiimoilta suoritettiin satoja kuulusteluja.Markkula 1991: s. 146. Poliisi oli kiinnostunut etenkin miehistä, joiden tiedettiin seuraavan naisia ja ottavan näitä kyytiin, sillä poliisille tehtiin havaintoja Hesperian edessä naisia autoissaan kärkkyneistä miehistä. Joitakin miehiä oli pidätettyinä kuulusteluja varten, mutta syyllistä ei tavoitettu. Eräässä vaiheessa tutkijat alkoivat etsiä naarmukasvoista miestä. Lindholmin kynsien alta löytyi ihoa, joten oletettiin, että hän oli ehtinyt raapia surmaajaa ennen kuolemaansa. Ilmoituksen myötä poliisi oli hukkua vihjeisiin, joissa kerrottiin monista helsinkiläisistä arpinaamoista, eikä tästä ollut toivottua hyötyä. Jossain vaiheessa tutkijat epäilivät ryöstömurhaa, sillä uhrilta oli viety kaksi kultasormusta sekä haitarimallinen kukkaro. Vaihtoehdosta kuitenkin luovuttiin vähin äänin. Kun tapahtuneesta oli kulunut vuosi, poliisi sai edelleen viikoittain uusia vihjeitä.


title: Susanne Lindholmin murha

text: Tapaus on jäänyt selvittämättömäksi. Vuonna 2004 aloitettujen uusien tutkimusten myötä tehtiin kiinniotto, mutta todisteita epäillyn syyllisyydestä ei ollut riittävästi. Ilta-Sanomien Rikos-TV:n raportti vuonna 2014 keräsi pari uutta vihjettä. Molempien epäiltyjen taustat oli kuitenkin tarkistettu jo aiemmin.


title: Susanne Lindholmin murha

text: Surman aikaan vuonna 1976 rikospaikkatutkinta oli jo niin kehittynyttä, että poliisilla on hallussaan materiaalia, jota voidaan uusin menetelmin analysoida entistä paremmin.


title: Susanne Lindholmin murha

text: Koska Lindholmin kotimatkasta ei ole kunnollisia havaintoja, poliisit ovat pitäneet todennäköisenä, että hän saapui kotiin auton kyydissä. Teoriaa tukee se, että Lindholmia kuvattiin poikkeuksellisen kauniiksi naiseksi, joka normaalisti herätti huomiota. Miestuttavan mukaan Lindholm ei voisi kulkea kadulla niin, ettei tämän perään katsottaisi. Toisaalta isä Torsten Lindholm on kertonut, että Susanne oli monesti kävellyt yöllä kotiin raitiovaunukiskoja pitkin nimenomaan huomion välttämiseksi. Isän mukaan Susannea oli ahdisteltu ennenkin ja hän pelkäsi. Vain muutamaa kuukautta ennen kuolemaansa Susanne oli sanonut siskolleen Camillalle, ettei voisi missään tapauksessa mennä kenenkään vieraan autoon.


title: Susanne Lindholmin murha

text: Sofianlehdonkatu 9:n lähistö oli tapahtuma-aikaan hiljaista, niukasti valaistua seutua. Alueella oli myös paljon pieniä, mutta tiheitä metsiköitä. Rikosylikomisario Juha Rautaheimon mukaan mahdollisuuksia Lindholmin ja murhaajan kohtaamiseen on kolme. Joku saattoi seurata Lindholmia ja yllättää hänet talon alaovella, surmaaja saattoi olla hänelle kyydin tarjonnut mies, tai sitten surmaaja ja uhri kohtasivat ovella. Rautaheimo nostaa esiin kotitalossa olleet juhlat. Hän epäilee niissä olleiden kuulustelujen kattavuutta ja heittää ilmoille ajatuksen siitä, että joku juhlista käännytetty olisi tullut Susanne Lindholmia ovella vastaan. Rautaheimo uskoo tekijän olleen tekohetkellä suhteellisen nuori ja hyvissä voimissa. Myös komisario Martti Latikka arveli tekijän olevan keski-iän alapuolella. Latikka arvioi myös, että raiskauksen ei ole tarvinnut olla suunniteltu, mutta sen jälkeisen surmaamisen kyllä. Se oli ilmeisesti keino, jolla raiskaaja pyrki selviämään tilanteesta. Ruumiinavaus paljasti, että Lindholmiin käytetty väkivalta oli ollut luonteeltaan erityisen raakaa. Tästä on tehty johtopäätös, että surmaajan on täytynyt olla häiriintynyt. Helsingin rikospoliisin väkivaltatoimiston päällikkö, apulaisosastonjohtaja Väinö Rantio arvioi tekijän poikkeavaksi, seksuaalisesti ongelmalliseksi sekä yksinäiseksi henkilöksi, joka ei kerro asioistaan muille. Sen sijaan iän tai ammatin päättely on hänen mukaansa mahdotonta.


title: Susanne Lindholmin murha

text: Poliisi ja Lindholmin vanhemmat olivat molemmat sitä mieltä, että Lindholm on pakotettu menemään pyöräkellariin, joka sijaitsi kolmen lukitun oven takana. Vanhemmat kuitenkin pitivät kellariin menemistä epätavallisena, sillä Susannella oli tapana tuoda miesvieraat omaan huoneeseensa. Tässä tapauksessa murhaajaa on oletettu poikkeuksellisen voimakkaaksi, sillä 160-senttisen Lindholmin on sanottu olleen pienestä ja hennosta koostaan huolimatta jäntevä, urheilullinen nainen. Sen sijaan talonmies uskoi, että rappuun ja kellariin on menty yhteisymmärryksessä, sillä muuten tilanteessa olisi syntynyt huomiota herättäviä ääniä. Lindholmilla oli tapana ärsyyntyä helposti, eikä hän sietänyt minkäänlaista ahdistelua. Lisäksi avaimet löytyivät hänen omasta taskustaan. Kellariin pääsi vain talon asukkaiden avaimilla. Talonmies oli tarkistanut ulko-ovet edellisenä iltana kello 21.30 ja todennut niiden olevan lukossa. Ulko-ovet olivat ovisummerien vuoksi kiinni yötä päivää. Rikosylikomisario Rautaheimo piti selvänä, että sisään on menty Lindholmin avaimilla, sillä murtojälkiä ei ollut.


title: Susanne Lindholmin murha

text: Susanne Lindhomin murhaa tutkittiin pitkään yksittäisenä henkirikoksena, kunnes 6. joulukuuta 1980 Helsingin Kontulassa surmattiin 41-vuotias Seija Tuulikki Kekkonen ja 30. tammikuuta Itä-Pasilassa 42-vuotias Helka Onerva Ketola. Susanne Lindholmin murhan tavoin sekä Kekkosen että Ketolan tapauksessa uhri oli mennyt tekijän kanssa kerrostalon kellaritiloihin, missä tekijä oli raiskannut tai yrittänyt raiskata uhrin ja sitten surmannut tämän. Surmia yhdistää myös se, että kaikissa kolmessa tapauksessa uhri oli kohdannut tekijän palatessaan yöllä illanviettopaikasta kotiinsa. Tapauksissa tutkinnanjohtajana toiminut Martti Latikka kertoi vuonna 1995, että kolmen henkirikoksen tekijän henkilöllisyys oli poliisilla tiedossa, mutta todisteet häntä vastaan eivät olleet riittävät. On kuitenkin myös eriäviä mielipiteitä siitä, ovatko kaikki surmat yhden tekijän tekemiä. Sarjamurhaajateoriaa vastustavien mukaan tekotavoissa on liikaa eroavaisuuksia, jotta teot voisivat olla yhden henkilön tekemiä. Sekä Susanne Lindholmin että Helka Onerva Ketolan murhassa surmatapa oli kuristaminen, ja heidät molemmat oli myös raiskattu. Seija Kekkosen surmasta ei ole kerrottu yksityiskohtia julkisuuteen, mutta sen on sanottu muistuttaneen paljon Ketolan surmaa.


title: Susanne Lindholmin murha

text: Vuonna 1982 alettiin selvittämään seksuaalimurhaan ja useisiin seksuaalirikoksiin syyllistyneen, Suomussalmella vuonna 1944 syntyneen, Espoossa asuneen linja-autonkuljettaja Jalo Eetu Seppäsen yhteyttä kellarisurmiin. Seppänen raiskasi ja surmasi 6. heinäkuuta 1981 18-vuotiaan Helena Mäntylän Helsingin Haagassa. Teko tapahtui noin viisi kuukautta viimeisen kellarisurman jälkeen. Henkirikos tehtiin tässäkin tapauksessa kuristamalla, ja kellarisurmien tapaan tekijä ja uhri olivat kohdanneet uhrin ollessa myöhään illalla kotimatkallaan. Lisäksi sekä Helena Mäntylältä että kellarisurmien uhreilta oli viety esineitä. Esineiden vieminen on sarjamurhaajille tyypillinen piirre, sillä heillä on tapana ottaa uhreiltaan ”voitonmerkkejä” ja muistoesineitä. Seppänen kertoi tekojensa motiiviksi sen, että hän halusi kostaa naisille, että muut naiset olivat jättäneet hänet. Hänen avioliittonsa oli päättynyt eroon hieman ennen Susanne Lindholmin murhaa. Seppänen oli pitkään epäiltynä Susanne Lindholmin murhasta, mutta häntä ei kuitenkaan koskaan tuomittu, ja kaikki kolme kellarisurmaa ovat edelleen selvittämättä.


title: Susanne Lindholmin murha

text: Sarjamurhaajan mahdollisuutta Susanne Lindholmin tapauksessa pohdittiin myös jo vuonna 1979, kun tutkittiin Susanne Lindholmin murhan ja vuonna 1979 tapahtuneen 28-vuotiaan Helena Korlinin murhan yhteyttä toisiinsa. Matkatoimistovirkailija Helena Korlin, jota lehdistö kuvasi Susanne Lindholmin ystävättäreksi, katosi maaliskuun lopulla 1979 Helsingin Etu-Töölöstä. Katoamisen syyksi paljastui henkirikos, ja Helena Korlinin murhasta tuomittiin lempinimillä ”Ceeli" ja ”Punavuoren Pukki” tunnettu, vuonna 1944 syntynyt seksuaalirikollinen, Carl-Erik Björkqvist. Björkqvist oli kuristanut ja paloitellut Korlinin sen jälkeen, kun Korlin oli kieltäytynyt seksistä hänen kanssaan. Sittemmin poliisi luopui epäilyistään Björkqvistin osallisuudesta myös Susanne Lindholmin murhaan.


title: Li Ning (yritys)

text: Li Ning Company Limited () on kiinalainen maan suurimpiin lukeutuva urheiluvälinevalmistaja. Se tunnetaan etenkin pääbrändinsä Li-Ningin kautta. Yhtiön pääkonttori sijaitsee Pekingissä. Yhtiön perusti kiinalainen huipputelinevoimistelija Li Ning. Se on ollut viime vuosina taloudellisissa vaikeuksissa ja on tehnyt tappiota.


title: Li Ning (yritys)

text: Li-Ning tekee yhteistyötä useiden tunnettujen urheilusarjojen, maajoukkueiden ja urheilijoiden kanssa.


title: Holmen (yritys)

text: Holmen AB on ruotsalainen metsäteollisuusyhtiö. Se valmistaa paperia, kartonkia ja sahatavaraa. Yhtiö tuottaa myös metsänhoito- ja energiapalveluita, ja sillä on runsaat omat metsävarat. Yhtiön suurin markkina-alue on Eurooppa. Tuotantolaitoksia sillä on Ruotsissa viisi ja Espanjassa sekä Yhdistyneessä kuningaskunnassa yksi. Holmen on pörssilistattu yhtiö: sen kahdella osakelajilla (A ja B) käydään kauppaa Tukholman pörssissä.


title: Viidennen sukupolven pelikonsolit

text: Pelikonsoleiden viides sukupolvi tapahtui vuosien 1993-1998 välillä. Se on jatkoa neljännen sukupolven konsoleille. Viidennen sukupolven konsoleista ensimmäinen oli 3DO Interactive, joka julkaistiin vuoden 1993 neljännellä neljänneksellä. Sitä seurasi Atarin Jaguar, joka jäi Atarin viimeiseksi kotikonsoliksi, Segan Sega Saturn, Sonyn PlayStation ja lopuksi Nintendon oma Nintendo 64.


title: Elisa Heinonen

text: Elisa Heinonen-Lanki (s. 2. kesäkuuta 1944 Viipuri) on suomalainen taidemaalari ja kuvataiteilija. Hän asuu Kotkassa ja tunnetaan taiteilijanimellä Elisa Heinonen. Varsinaisilta etunimiltään hän on Ruuth Elisabet. Hänen isänsä oli muuntoaseman päivystäjä Valtter Heinonen ja äitinsä parturi Sylvi o.s. Liukkonen. Elisa Heinosella on kaksi tytärtä.


title: Elisa Heinonen

text: Elisa Heinosen taiteessa on nähtävissä hallittua kolorismia ja moniaistisuutta. Hänen taulujensa aiheet vaihtelevat kotiseudun ominaispiirteistä aina Välimeren kulttuurin lähteisiin ja Pyhän maan tapahtumiin. Elisa Heinonen maalaa akryyliväreillä. Hän käyttää töissään ohuita värikerroksia esimerkiksi veden pinnan maalaamiseen, mutta maalaa myös syviä voimakkaita pintoja. Tauluissa näkyy usein luonnon muutoksen hetket, kun jotakin on tulossa.


title: Elisa Heinonen

text: Elisa Heinonen opiskeli Suomen Taideakatemian koulussa vuosina 1965-1969 ja hän debytoi Kouvolassa vuonna 1965.


title: Elisa Heinonen

text: Elisa Heinonen on osallistunut yli sataan ryhmänäyttelyyn. Yksityisnäyttelyitäkin hänellä on ollut monia kymmeniä. Ulkomailla Elisa Heinosen taidetta on ollut nähtävillä Pariisissa, Portossa, Bellagiossa, Harbinissa Kiinassa, Firenzessä, Soulissa, Pietarissa, Bielefeldissä, Lontoossa, Tukholmassa, Genevessä, Torunissa, Hagenissa ja Varsovassa.


title: Elisa Heinonen

text: Elisa Heinosen taidetta on nähtävillä mm. Savonlinnan, Kouvolan ja Hämeenlinnan taidemuseossa.


title: Chad Michaels

text: Chad Michaels on amerikkalainen drag queen. Michaels oli tunnettu Cher imitoijana ennen kuin hän oli mukana "RuPaul’s Drag Race"-TV-ohjelman neljännessä tuotantokaudessa ja myöhemmin tuli "RuPaul's All Stars Drag Race"-TV-ohjelman ensimmäisen tuotantokauden voittaja. Hän on myös Morgan McMichaelsin Drag Mother.


title: Elosurviainen

text: Elosurviainen ("Ephemerella ignita") on päivänkorentojen lahkoon kuuluva laji. Ruumiin väri on ruskea, vaihtelee vaalean ruskeasta tummanruskeaan ja voi olla myös ruskeankirjava. Sekä jaloissa että perälisäkkeessä on tummia raitoja. Kiduslehdet sijaitsevat lomittain ja niitä on viisi paria. Peräsukasia on kolme. Koiraan ylemmät silmät ovat alempia suuremmat ja muodoltaan keilamaiset. Elosurviaista esiintyy koko Suomen alueella voimakkaasti virtaavissa vesissä.


title: Ellen Mäkelin

text: Elisabeth Jakobint "Ellen" Mäkelin (os. Vuorenmaa, 17. marraskuuta 1871 Lapua – 1935 Neuvostoliitto) oli suomalainen työväenliikkeen aktiivi, joka tunnetaan myös kansanedustaja Yrjö Mäkelinin puolisona. Hän toimi Porin, Tampereen ja Oulun työväenyhdistyksissä ajaen innokkaasti muun muassa yleistä äänioikeutta. Sisällissodan jälkeen tapahtuneen työväenliikkeen jakautumisen yhteydessä Ellen Mäkelin valitsi radikaalin linjan ja häntä pidettiin jopa kovempana kommunistina kuin sovittelunhaluista puolisoaan. Porvarillisten piirien mielestä Ellen Mäkelinin poliittinen toiminta puolestaan oli täysin sopimatonta perheenäidille.


title: Ellen Mäkelin

text: Ellen Vuorenmaa syntyi vuonna 1871 Lapualla, josta hän muutti teollisuustyöläiseksi Tampereelle. Vuonna 1897 Vuorenmaa avioitui myös sanomalehtimiehenä toimineen suutarin Yrjö Mäkelinin kanssa. Perheeseen syntyi myöhemmin kahdeksan lasta, joista yksi tyttö kuoli jo pienenä.


title: Ellen Mäkelin

text: Vuonna 1898 Mäkelinin pariskunta muutti Poriin, jonne Yrjö avasi suutarinverstaan. He liittyivät Porin Työväenyhdistykseen ja olivat aktiivisesti mukana sen toiminnassa. Heinäkuussa 1899 Yrjö edusti yhdistystä Turussa järjestetyssä Suomen Työväenpuolueen perustavassa kokouksessa. Hän ajoi tuolloin porvarien hallitsemassa työväenyhdistyksessä sosialistista linjaa, mikä johti molempien erottamiseen yhdistyksen jäsenyydestä vielä saman vuoden aikana. Vuonna 1900 Yrjö Mäkelin aloitti Tampereella "Kansan Lehden" päätoimittajana, johon myös Ellen kirjoitti satunnaisesti. Hän oli Tampereen Työväenyhdistyksen naisosaston näkyvimpiä hahmoja. Ellen toimi äänioikeusasian lisäksi muun muassa raittiustyön ja lastenkasvatuksen parissa. Vuoden 1905 suurlakon aikana hän kuului Tampereen suurlakkokomiteaan. Ouluun Mäkelinin perhe muutti 1907, kun Yrjö sai paikan "Kansan Tahdon" toimituksesta.


title: Ellen Mäkelin

text: Sisällissodan yhteydessä keväällä 1918 Yrjö ja Ellen Mäkelin sekä heidän vanhin tyttärensä, tuolloin 16-vuotias Kerttu, vangittiin. Ellen sai kolmen vuoden kuritushuonetuomion ja Kerttu kahden, mutta heidät vapautettiin ehdonalaiseen jo samanana kesänä. Yrjö puolestaan pysyi vangittuna, jolloin Ellen otti hänen paikkansa Oulun Työväenyhdistyksessä ja vaikutti omalta osaltaan suuresti myös työväenliikkeen suosion nousuun Pohjois-Suomessa. Vuonna 1922 Ellen pidätettiin jälleen ja hän sai toiminnastaan viiden vuoden vankeustuomion. Pariskunta tapasi toisensa viimeisen kerran elokuussa 1922 Oulun lääninvankilassa, jossa Ellen istui tutkintovankeudessa. Yrjö oli tuolloin jo vapautunut omasta tuomiostaan ja kävi hopeahääpäivänä tapaamassa puolisoaan. Hänet pidätettiin uudelleen vuonna 1923 presidentti Kyösti Kallion organisoimien kommunistipidätysten eli niin sanotun "Kallion leikkauksen" yhteydessä. Yrjö Mäkelin kuoli vangittuna syyskuussa 1923, jolloin Ellen kärsi omaa rangaistustaan  Hämeenlinnan lääninvankilassa.


title: Ellen Mäkelin

text: Ellen Mäkelinille tarjottiin mahdollisuutta vapautumiseen vuonna 1926, jolloin Suomen hallitus vaihtoi suomalaisia kommunistivankeja Neuvostoliitossa vangittuihin suomalaisiin. Hän kuitenkin kieltäytyi ja muutti Neuvostoliittoon vasta 1927 tuomionsa kärsittyään. Vanhin poika Leo oli saapunut maahan jo 1920 ja vanhin tytär Kerttu 1922. Myöhemmin myös Mäkelinien muut lapset seurasivat sisaruksiaan. Ellen Mäkelin asui lapsineen Leningradin ja Petroskoin seuduilla. Hän kuoli vuonna 1935, juuri ennen Stalinin suurten puhdistusten alkua. Ellen ja Yrjö Mäkelinin lapsista Yrjö ammuttiin, Leo kuoli työsiirtolassa ja Sirkka menehtyi nälkään toisen maailmansodan aikana Leningradin piirityksessä. Vuonna 1957 Suomeen palannut Kerttu oli lapsista ainoa Neuvostoliiton ajoistaan hengissä selvinnyt.


title: Katajanokan lentosatama

text: Katajanokan lentosatama oli Helsingissä Katajanokan kaakkoisrannassa 1924–1936 toiminut lentoasema, jossa liikennöitiin vesilentokoneilla. Sen toiminta päättyi, kun Malmin lentoasema avattiin käyttöön 16. joulukuuta 1936.


title: Katajanokan lentosatama

text: Aero Oy:n lennot alkoivat 20. maaliskuuta 1924 kello 15.40 yksimoottorisella liikennelentokoneella Junkers F 13 D-335, ja miehistönä oli aluksi saksalainen lentäjä ja mekaanikko. Ensimmäinen suomalainen lentäjä Gunnar Lihr aloitti kesällä 1924. Aero liikennöi lentosatamasta Tukholmaan, Tallinnaan ja Riikaan. Tallinnan vuoroja oli jo heti alkuvaiheessa kaksi kertaa päivässä viikon jokaisena päivänä. Tukholma ei ollut yhtä suosittu, vaan vuoroja oli kuusi viikossa. Lento Tukholmaan kesti kolme tuntia, joskin vastatuuli saattoi tuoda matka-aikaan puoli tuntia lisää.


title: Katajanokan lentosatama

text: Yhteistyökumppaneiden avulla Aerolla oli yhteydet Königsbergiin, josta oli jatkoyhteys Berliiniin junalla.


title: Katajanokan lentosatama

text: Lentosatamasta lensivät muutkin yhtiöt, ja sieltä järjestettiin yleisölennätyksiä.


title: Katajanokan lentosatama

text: Sulan aikana lentokoneissa oli kellukkeet, talviaikaan pyörät tai sukset. Kelirikkoaikaan keväällä ja syksyllä noin kahden kuukauden ajan ei lentoja ollut.


title: Katajanokan lentosatama

text: Lentotoimintaa yritettiin siirtää vuonna 1928 Kellosaareen, mutta se ei menestynyt ja toiminta keskittyi edelleen Katajanokalle.


title: Tremor (Mortal Kombat)

text: Tremor on fiktiivinen hahmo Mortal Kombat -pelisarjassa. Hahmo esiintyi ensimmäisen kerran "" -pelissä. Tremor esiintyi "Mortal Kombat X" -pelissä ladattavana bonushahmona.


title: Tremor (Mortal Kombat)

text: Tremor on earthrealmilainen ninja ja Black Dragon -klaanin jäsen. Tremor on myös isokokoinen ja vain vähän Goroa pienempi. Tremorilla on naamio ja mustat housut ja kivinen iho rinnassa ja käsissä. "Mortal Kombat: Special Forces" -pelissä Kano onnistui vapauttamaan Tremorin vankilasta. Jax onnistui kuitenkin kukistamaan Tremorin tappelussa. "Mortal Kombat X" -pelissä Tremorilla on kyky hallita maata ja luoda kiviä tyhjästä. Tremor pystyy myös luomaan maanjäristyksiä iskemällä maata. Tremorilla on yhteensä 10 Brutality-liikettä, eniten kaikista pelin hahmoista. Pelaajan pelattua haastetornin läpi Tremorilla kerrotaan, että Tremorista tuli voimakas earthelementaali, mikä pelotti Raidenia ja Fujinia.


title: Shawnacy Barber

text:
Shawnacy "Shawn" Barber (s. 27. toukokuuta 1994 Las Cruces, New Mexico, Yhdysvallat) on kanadalainen seiväshypyn maailmanmestari. Barber on 191 senttimetriä pitkä ja painaa 79 kilogrammaa. Barber pitää hallussaan sekä ulko- että sisäratojen Kanadan ennätystä.
Vuonna 2012 Barber saavutti pronssia Barcelonan alle 20-vuotiaiden MM-kilpailuista. Vuonna 2013 hän osallistui Moskovan MM-kilpailuihin jääden karsintaan. Vuonna 2014 Barber saavutti hopeaa Frankofonisista kisoista ja pronssia Glasgow’n Kansainyhteisön kisoista.


title: Shawnacy Barber

text: Toronton Pan-Amerikan kisoissa 2015 Barber voitti kultaa kisaennätyksellä 580. Muutamaa päivää myöhemmin hän teki uudeksi Kanadan ennätykseksi 593 Timanttiliigan Lontoon osakilpailussa. Pekingin MM-kilpailuissa 2015 Barber voitti kultaa tuloksella 590. Portlandin MM-hallikilpailuissa 2016 hän sijoittui neljänneksi ja Rio de Janeiron olympialaisissa kymmenenneksi.


title: Shawnacy Barber

text: Barber sijoittui kahdeksanneksi Lontoon MM-kilpailuissa 2017 ja 15:nneksi Birminghamin MM-hallikilpailuissa 2018. Hän saavutti hopeaa Gold Coastin Kansainyhteisön kisoissa 2018 tuloksella 565.


title: Shawnacy Barber

text: Myös Barberin isä, George Barber, oli urallaan seiväshyppääjä.


title: Sukeltajasurviainen

text: Sukeltajasurviainen ("Baetis fuscatus") on päivänkorentojen lahkoon kuuluva laji. Kidusten reunalla on karvoja ja sauvamaisia okia. Sukeltajasurviaista esiintyy voimakkaasti virtaavissa vesissä koko Suomen alueella.


title: Jonas Nilsson (jääpalloilija)

text: Jonas Nilsson aik. Andersson (s. 20. toukokuuta 1984 Mariestad) on ruotsalainen jääpalloilija. Hän edustaa Ruotsin Elitserienissä pelaavaa Västerås SK:ta.


title: Jonas Nilsson (jääpalloilija)

text: Nilsson aloitti uransa Karlstadissa IF Bolticin riveissä. Vuonna 2008 hän siirtyi Elitserienin Västerås SK:n hyökkääjistöön. Nilssonista kehittyi kauteen 2013/14 mennessä huippuvaarallinen hyökkääjä. Syksyllä 2014 World cupissa Nilsson oli ratkaiseva Västeråsin ottaessa cupin voiton. Niinpä hän kausilla 2013/14 ja 2014/15 onkin ollut Elitserien kuuden parhaan maalintekijän joukossa. Vuonna 2014 hän oli jo Västeråsin joukkueessa mukana Ruotsin mestaruusfinaalissa, mutta siinä tuli silloin tappio. Seuraavana vuonna eli maaliskuussa 2015 hän oli keskeisimpiä pelaajia kolmen maalin tekijänä Västeråsin ottaessa mestaruuden.


title: Jonas Nilsson (jääpalloilija)

text: Nilsson valittiin vuoden 2015 MM-joukkueeseen korvaamaan loukkaantunut Erik Pettersson. Nilsson saavutti Ruotsin joukkueessa MM-hopeaa Habarovskissa. ,


title: Jonas Nilsson (jääpalloilija)

text: Maajoukkueessa


title: Jonas Nilsson (jääpalloilija)

text: Seurajoukkueissa


title: Ryhmä Hau

text: Ryhmä Hau (engl. "PAW Patrol") on kanadalainen lasten animaatiosarja. Sarja alkoi elokuussa 2013, ja sitä on Suomessa esittänyt Yle TV2 ohjelmassaan Pikku Kakkonen. Ryhmä Hau kertoo pelastuspartiosta, joka koostuu kahdeksasta koiranpennusta ja heidän johtajastaan Rikusta. Sarjassa Riku ja pennut auttavat Jännälahden asukkaita erilaisissa ongelmissa ja onnettomuuksissa.Iltasanomien ja CNN:n mukaan jotkut vanhemmat suhtautuvat sarjaan kriittisesti ja CNN:n haastattelema asiantuntija näkee sarjassa fasismin piirteitä. Buzzfeedin mukaan sarjassa on hillitsemätöntä sukupuolten ja taloudellista epätasa-arvoa.


title: Jönköping Bandy IF

text: Jönköping Bandy IF on jääpalloseura Jönköpingin kaupungista, joka sijaitsee Smoolannissa Jönköpingin kunnassa. Seura on vuonna 1947 perustetusta Norrby IK:n ja pari vuotta nimeksi vaihdetun Järhaga SK:n jääpallojaostosta eriytynyt jääpalloseura, joka 2010-luvulla on pelannut toiseksi korkeimmalla sarjatasolla Allsvenskanissa. Jääpallotoiminta alkoi sarjamuotoisesti Järhaga SK:ssa vuonna 1965. Tammikuussa 1988 seura sai oman tekojään Råslätts IP:n, joka vauhditti jääpallotoimintaa.


title: Jönköping Bandy IF

text: 1990-luvulla Neuvostoliiton hajotessa seura sai riveihinsä kaksi venäläispelaajaa Vjatšeslav Serovin ja Sergei Firsovin. Samoin 1990-luvulla järjestettiin paikkakunnalla kaksi jääpallomaaottelua. Vuonna 1997 seura sijoittui toiseksi korkeimassa sarjassa eli Divisioona 1:ssä toiseksi ja seuran kakkosjoukkue BK Jönköping pelasi Divisioona 2:ta. Seura vaihtoi vuonna 2005 Järhäga SK:n nimen paremmin seutukuntaa kuvaavaksi Jönköping Bandy IF:ksi.


title: Jönköping Bandy IF

text: Seura on pelannut kaudesta 2004/2005 alkaen Divisioona 1:ssä ja sarjajärjestelyjen myötä edelleen toiseksi korkeimmalla sarjatasolla eli vuodesta 2007/2008 jääpallon Allsvenskanissa. Seuralla on ollut pitkät ja läheiset yhteistyösuhteet Yhdysvaltain jääpalloon. Entinen ruotsalainen, sitten amerikkalaistunut Mikael Sandberg pelasi 1990-luvun lopussa ennen siirtymistään Yhdvaltoihin silloisessa Järhaga SK:ssa. Sittemmin Sandberg on ollut aktiivi pelaaja ja järjestömies amerikkalaisessa jääpallotoiminnassa. Seurassa on pelannut 2010-luvulla Yhdysvaltain maajoukkueen ykkösnimi Daren Richardson. Jönköping Bandy IF pelasi ennen vuoden 2013 MM-kisoja ottelun Yhdysvaltain MM-joukkuetta vastaan voittaen 5-4.


title: Tioredoksiinireduktaasi

text: Tioredoksiinireduktaasi eli tioredoksiinidisulfidireduktaasi on entsyymi, joka katalysoi hapettuneen tioredoksiinin disulfidisidosten pelkistämistä vapaiksi tioliryhmiksi NADPH-molekyylin toimiessa pelkistimenä. Entsyymillä on tärkeä rooli elimistön hapetus-pelkistyspotentiaalin tasapainon ylläpitämisessä ja solujenvälisessä viestinnässä. Tioredoksiinireduktaasin EC-numero on 1.8.1.9 ja CAS-numero 9074-14-0.


title: Tioredoksiinireduktaasi

text: Tioredoksiinireduktaasia esiintyy kaikissa eliöissä, mutta sen rakenne esitumallisissa ja aitotumallisissa eliöissä poikkeaa huomattavasti. Eukaryooteissa kuten bakteereissa tioredoksiinireduktaasi on kahdesta samanlaisesta alayksiköstä koostuva dimeeri ja yhden alayksikön molekyylimassa on 35 kDa. Aitotumaisissa eliöissä kuten eläimissä, kasveissa ja sienissä entsyymi on myös homodimeeri, mutta kookkaampi. Esimerkiksi ihmisellä yhden alayksikön massa on 55 kDa.


title: Tioredoksiinireduktaasi

text: Ihmisellä tioredoksiinireduktaasista tunnetaan kolme isoentsyymiä. Isoentsyymiä TrxR1 esiintyy sytosolissa ja plekistää hapettunutta tioredoksiinia. Tämä isoentsyymi on tärkeässä osassa solujen jakaantumisessa, erikoistumisessa ja solujenvälisessä viestinnässä. Mitokondrioissa esiintyy tioredoksiinireduktaasin isoentsyymi TrxR2 ja sen tarkkaa biologista roolia ei tunneta, mutta sillä voi olla osa mitokondriavälitteisen oksidatiivisen stressin ehkäisemisessä. Kolmas isoentsyymi TrxR3 esiintyy ainoastaan kiveksissä, joissa se toimii antioksidanttina ja solujen välisessä viestinnässä.


title: Tioredoksiinireduktaasi

text: Sekä prokaryoottien että eukaryoottien tioredoksiinireduktaaseissa pelkistimenä toimii NADPH-molekyyli ja lisäksi ne sisältävät prosteettisena ryhmänä FAD-molekyylin. Molemmissa eliöiryhmissä aktiivisessa keskuksessa katalyyttisesti tärkeässä roolissa oleva aminohappo on selenokysteiini. Prokaryoottien entsyymi hyväksyy substraatikseen ainoastaan tioredoksiinin, mutta esimerkiksi ihmisen entsyymi pelkistää myös seleniitti-ioneja, vetyperoksidia, proteiinidisulfidi-isomeraasin, dehydroaskorbiinihapon ja lipidihydroperoksideja.


title: Tioredoksiinireduktaasi

text: Tioredoksiinireduktasin pelkistäessä tioredoksiini on reaktiomekanismi seuraava. Tioredoksiinireduktaasi sisältää disulfidisidoksen kahden kysteiiniaminohapon välillä ja rakenteessa on myös samankaltainen sidos selenokysteiinin ja kysteiinin välillä. Ensimmäisessä vaiheessa yksi NADPH-molekyyli pelkistää seleenin ja rikin välisen sidoksen, jolloin muodostuu vapaa kyesteiiniaminohappo ja negatiivisesti varautunut selenolaattiryhmä selenokysteiiniin. Samanaikaisesti toinen NADPH-molekyyli pelkistää entsyymin kahden kysteiiniaminohapon välisen sidoksen ja toinen kysteiiniaminohapoista sitoutuu prosteettisena ryhmänä olevaan FAD-molekyyliin.Tämän jälkeen negatiivisesti varautunut selenolaattiryhmä reagoi hapettuneen tioredoksiinin sisältämän disulfidisidoksen kanssa´, jolloin muodostuu sidos yhden tioredoksiinin kysteiiniaminohapon kanssa ja toinen hapettuneen tioredoksiinin disulfidisillan muodostaneista kysteiineistä pelkistyy. Tämän jälkeen entsyymin selenokysteiinin läheinen kysteiiniaminohappo muodostaa sidoksen selenokysteiinin kanssa ja pelkistynyt tioredoksiini vapautuu.


title: Tioredoksiinireduktaasi

text: Yksi voimakkaissin entyymiä inhiboivista aineista on 2,4-dinitroklooribentseeni ja sitä on käytetty runsaasti entsyymin toiminnan tutkimisessa.


title: Jääpallon Allsvenskan-kausi 2015–2016

text: Ruotsin jääpallon Allsvenskan pelattiin kaudella 2015–2016 kahdentoista ja yhdentoista joukkueen lohkoissa, joissa pelattiin kaksinkertainen sarja. Lohkojen kaksi parasta joukkuetta selviytyi Elitserienin karsintoihin, kaksi heikointa putosi 1. divisioonaan ja sijoille 9.–10. sijoittuneet joutuivat karsimaan Allsvenskanin sarjapaikastaan. Koska sarjan noussut Skirö-Nävelsjö BS joutui luopumaan pelaajapulan vuoksi eteläisen lohkon sarjapaikastaan eikä kesällä 2015 löytynyt halukasta korvaavaa joukkuetta, lohko pelattiin 11 joukkueen sarjana.


title: Jääpallon Allsvenskan-kausi 2015–2016

text: Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.


title: Jääpallon Allsvenskan-kausi 2015–2016

text: Kalix Bandy, TB Västerås, Sirius ja Gripen Trollhättan säilyttivät Elitserien-paikkansa.


title: Jääpallon Allsvenskan-kausi 2015–2016

text: Örebro SK ja HaparandaTornio Bandy säilyivät Allsvenskanissa. 1. Divisioonasta ei noussut yhtään uutta joukkuetta.


title: FC Viktoria Köln

text: FC Viktoria Köln on jalkapalloseura Kölnistä, Saksasta. Sen edustusjoukkue pelaa kaudella 2015–2016 Saksan neljänneksi korkeimmalla sarjatasolla Regionalliga Westissä.


title: FC Viktoria Köln

text: Maalivahdit:


title: FC Viktoria Köln

text: Puolustajat:


title: FC Viktoria Köln

text: Keskikenttäpelaajat:


title: FC Viktoria Köln

text: Hyökkääjät:


title: Prometheus Books

text: Prometheus Books on filosofi Paul Kurtzin vuonna 1969 perustama kirjankustantamo, joka sai nimensä kreikkalaisen mytologian titaani Prometheuksen mukaan.


title: Päällystöliitto

text: Päällystöliitto ry on puolustushallinnon tai Rajavartiolaitoksen henkilökunnan sekä sotilasopetuslaitoksessa sotilasammattiin opiskelevien edunvalvoja ja ammattiliitto. Päällystöliitto on Akavan jäsenjärjestö. Sillä on noin 4100 jäsentä. Järjestön ylintä päätäntävaltaa käyttää edustajakokous.


title: Päällystöliitto

text: Päällystöliitto on perustettu juhannuksena 1929 Viipurin linnassa. Tuolloin järjestön nimi oli Suomen Aliupseeriliitto. Vuonna 1974 järjestön nimeksi vaihdettiin Toimiupseeriliitoksi. Vuonna 1989 nimi muutettiin Päällystöliitoksi.


title: Suomen Puheterapeuttiliitto

text: Suomen Puheterapeuttiliitto ry on puheterapeuttien edunvalvonnasta vastaava ammattiliitto, joka on perustettu vuonna 1966. Liitto valvoo ja edistää jäsentensä yhteiskunnallisia, taloudellisia, ammatillisia ja koulutuksellisia etuja. Liitto edustaa jäseniään näitä yhteisesti koskevissa kysymyksissä, toimii puheterapeuttien kollegiaalisena yhdyssiteenä sekä edistää puheterapeuttien ammattitaitoa ja asiantuntemuksen hyödyntämistä. Lisäksi liitto edistää kansallisesti puheterapian harjoittamista ja puheterapeuttien kansainvälistä yhteistyötä. Puheterapeuttiliitto kuuluu keskusjärjestö Akavaan.


title: Livet-et-Gavet

text: Livet-et-Gavet on kunta Kaakkois-Ranskassa Isèren departementissa Rhône-Alpesin alueella. Kaupungilla on ollut huomattava rooli koko Oisans’n alueen teollistumiseen. Vuonna 1918 Charles Albert Keller perusti terästehtaan, joka sai käyttövoimansa Romanche-joen vesivoimalla tuotetusta sähköstä. Nykyään tämä laitos, "Centrale des Vernes", toimii museona.


title: Villa Havulinna (Oulunkylä)

text: Villa Havulinna oli Helsingissä Oulunkylän Veräjämäessä nykyisen Ylänkötie 8:n paikalla sijainnut kaksikerroksinen puutalo jossa toimi 1900-luvun alussa "Winsténin pensionaattina" tunnettu lepokoti jota pitivät sisarukset Gerda ja Siska Winstén. Pensionaatissa asuivat Venäjän ohranaa piileskelleet Vladimir Iljitš Lenin ja Lev Trotski. Rakennus sijaitsi mäen päällä ja sieltä oli helppo tarvittaessa paeta läheiseen metsään tai Oulunkylän rautatieasemalle.


title: Villa Havulinna (Oulunkylä)

text: Pensionaattia pitäneet Winsténin sisarukset eivät ole vallankumouksellisia mutta he vastustivat tsaarinvaltaa. Helsingin yliopistossa venäjän kielen lehtorina toiminut Vladimir Smirnoff järjesti aktivistituttaviensa kautta Leninille ja Trotskille majoituksen Oulunkylään. Lenin asui Oulunkylässä lyhyempiä aikoja useaan otteeseen ja Trotski taas asui siellä perheineen useita viikkoja keväällä 1907. Hän kirjoitti Oulunkylässä asuessaan kaunokirjallisen teoksensa "Sinne ja takaisin" jossa hän kuvasi pakoaan Siperiasta.


title: Villa Havulinna (Oulunkylä)

text: Villa Havulinnassa toimi myöhemmin täysihoitola jossa asettui sotavuosina Helsingin pommituksia paenneita ihmisiä. Talvisodan aikana rakennuksessa tehtyjen muutos- ja korjaustöiden aikana löytyi salainen piilohuone joka oli ollut Leninin käytössä. Huoneessa oli vielä Leninille kuuluneita tavaroita kuten turkki, kirjoituskone, venäläisiä ja saksalaisia sanomalehtiä, gramofoni ja pääasiassa venäläistä musiikkia sisältäneitä äänilevyjä. Tavarat heitettiin roskiin löydön jälkeen.


title: Villa Havulinna (Oulunkylä)

text: Villa Havulinna on purettu ja paikalla on nykyisin kolme rivitaloa.


title: Johan Östblom

text: Johan Östblom (s. 21. huhtikuuta 1982 Örebro) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.


title: Johan Östblom

text: Johan Östblom aloitti Ruotsin pääsarjapelit kasvattajaseurassaan Västerås SK:ssa ja saavutti heti kaudella 2000/2001 Ruotsin mestaruuden ja seuraavana kautena 2001/2002 mestaruushopeaa. Hän siirtyi kaudeksi 2002/2003 Bollnäsiin. Kahden Bollnäs-kauden jälkeen hän palasi kasvattajaseuraansa Västeråsiin. Neljän Västerås-kauden jälkeen hän siirtyi tukholmalaiseen Hammarby IF:ään. Hammarby IF:ssä Östlund saavutti kaudella 2009/2010 World cupin voiton syksyllä 2009 ja keväällä 2010 Ruotsin mestaruuden. Hän jatkoi vielä kaksi kautta Hammarbyssä ja siirtyi sen jälkeen Sandvikenin huippujoukkueeseen, jossa hän voitti keväällä 2013 hopeaa ja keväällä 2014 kolmannen Ruotsin mestaruutensa. Näin Johan Östblomista tuli kaikkiaan kolmas jääpalloilija, joka on voittanut Ruotsin mestaruuden kolmessa eri seurassa. Aiemmat vastaavat mestarit ovat olleet Ola Johansson ja Stefan Karlsson.


title: Johan Östblom

text: Östblom siirtyi kaudeksi 2014/2015 Venäjän pääsarjan Kauko-idän habarovskilaisjoukkueeseen SKA-Neftjanik. Seurassa pelasi jo kaksi muuta ruotsalaista eli maalivahti Joel Othén ja puolustaja Anders Spinnars.


title: Johan Östblom

text: Östblom valittiin vuoden 2015 MM-joukkueeseen, jotka pelattiin hänen kotijoukkueensa Habarovskin SKA-Neftjanikin kotikentällä. Östblom saavutti Ruotsin joukkueessa MM-hopeaa. ,


title: Johan Östblom

text: Johan Östblomin serkku on ammattijalkapalloilija Kim Källström. Östblomin isä Per pelasi aikanaan Örebron Allsvenskan-joukkueessa.


title: Johan Östblom

text: Maajoukkueessa


title: Johan Östblom

text: Seurajoukkueissa


title: UEFA:n karsinnat jalkapallon maailmanmestaruuskilpailuihin 2018 – Lohko A

text: Lohko A UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Alankomaat, Bulgaria, Luxemburg, Ranska, Ruotsi ja Valko-Venäjä. Ranska eteni lohkovoittajana lopputurnaukseen ja Ruotsi pääsi lohkokakkosena jatkokarsintaan.


title: UEFA:n karsinnat jalkapallon maailmanmestaruuskilpailuihin 2018 – Lohko B

text: Lohko B UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Andorra, Färsaaret, Latvia, Portugali, Sveitsi ja Unkari. Portugali eteni lohkovoittajana lopputurnaukseen ja Sveitsi pääsi lohkokakkosena jatkokarsintaan.


title: Saint-Jean-de-Maurienne

text: Saint-Jean-de-Maurienne on kunta itäisessä Ranskassa Savoien departementissa Auvergne-Rhône-Alpesin alueella. Se sijaitsee Mauriennen laaksossa Arc-joen varrella. Kaupungissa valmistetaan kuuluisat Opinel-puukot, ja siellä on myös niille omistettu museo.


title: Saint-Jean-de-Maurienne

text: Muotitaiteilija Pierre Balmain oli syntyisin Saint-Jean-de-Mauriennesta.


title: Levottomat sukupolvet

text: Levottomat sukupolvet. Uusin suomalainen elokuva on Sakari Toiviaisen vuonna 2002 ilmestynyt kirja suomalaisesta elokuvasta. Teoksen julkaisi Suomen elokuva-arkiston julkaisusarjassa Suomalaisen Kirjallisuuden Seura.


title: UEFA:n karsinnat jalkapallon maailmanmestaruuskilpailuihin 2018 – Lohko C

text: Lohko C UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Azerbaidžan, Norja, Pohjois-Irlanti, hallitseva maailmanmestari Saksa, San Marino ja Tšekki. Saksa eteni lohkovoittajana lopputurnaukseen ja Pohjois-Irlanti pääsi lohkokakkosena jatkokarsintaan.


title: UEFA:n karsinnat jalkapallon maailmanmestaruuskilpailuihin 2018 – Lohko D

text: Lohko D UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Georgia, Irlanti, Itävalta, Moldova, Serbia ja Wales. Serbia eteni lohkovoittajana lopputurnaukseen ja Irlanti pääsi lohkokakkosena jatkokarsintaan.


title: Kultakoe

text: Kultakoe on runsaasti kultaa sisältävän metalliseoksen kultapitoisuuden määrittämiseksi tehtävä toimenpidesarja. Tarkka kultapitoisuus saadaan selville kemiallisella analyysillä, kun taas kultakoe antaa vain likimääräisen arvon. Kultakokeeseen tarvitaan tasaiseksi hiottu piiliuske- tai basalttikappale, jota nimitetään koetinkiveksi. Tutkittavalla metallikappaleella vedetään naarmu koetinkiven pintaan ja pitoisuudeltaan tunnetuilla metallikappaleilla raapaistaan viereen toiset naarmut. Viiruja syövytetään laimealla typpihapolla ja verrataan eri viirujen väriä ja liukenemisnopeutta happoon.


title: UEFA:n karsinnat jalkapallon maailmanmestaruuskilpailuihin 2018 – Lohko E

text: Lohko E UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Armenia, Kazakstan, Montenegro, Puola, Romania ja Tanska. Puola eteni lohkovoittajana lopputurnaukseen ja Tanska pääsi lohkokakkosena jatkokarsintaan.


title: La Chambre

text: La Chambre on kunta Kaakkois-Ranskassa Savoien departementissa Rhône-Alpesin alueella. Se sijaitsee Mauriennen laaksossa. Kunnan nähtävyyksiä on 1500-luvulta peräisin oleva kirkko "Collégiale Saint-Marcel".


title: Saint-Sorlin-d’Arves

text: Saint-Sorlin-d'Arves on kunta Kaakkois-Ranskassa Savoien departementissa Auvergne-Rhône-Alpesin alueella. Kunnan nähtävyyksiä on 1600-luvulta peräisin oleva Saint-Saturnin kirkko. Talvella Saint-Sorlin-d'Arves on suosittu hiihtokeskus.


title: Turun kasarmi (Turku)

text: Turun kasarmi (tunnetaan myös nimellä Suomen kasarmi) on Turun itäisessä keskustassa I kaupunginosassa sijaitseva entinen kasarmi- ja varuskunta-alue. Alue valmistui vuonna 1883 alkujaan 2. Turun Tarkk’ampujapataljoonalle ja toinen tärkeä käyttäjä on ollut Porin rykmentti sittemmin Porin prikaati. Puolustusvoimien toiminta alueella loppui vuonna 1970 ja sen jälkeen käyttäjänä on ollut Turun yliopisto.


title: Turun kasarmi (Turku)

text: Kasarmialue sijaitsee nykyisen Yliopistonmäen ja Helsinginkadun välissä. Kasarmi on vaikuttanut alueen nykyiseen nimistöön kuten Kasarmikatu ja Vänrikinkatu sekä viheralue Kasarminrinne.


title: Turun kasarmi (Turku)

text: Vuoden 1879 asevelvollisuuslain seurauksena ympäri Suomea rakennettiin tarkk´ampujien puukasarmialueita. Turkuun kasarmi rakennettiin vuosina 1881–1883 ja se oli ensin nimellä Suomen kasarmi. Kasarmille sijoitettiin 2. Turun Tarkk’ampujapataljoona, joka toimi kasarmilla pataljoonan lakkauttamiseen vuoteen 1901 asti.


title: Turun kasarmi (Turku)

text: Venäjän keisarillisen armeijan hallussa kasarmi oli vuoteen 1918. Suomen itsenäistyttyä tarvitsi Suomen armeijan uudet joukko-osastot majoitus- ja harjoitustiloja. Vuonna 1918 kasarmille oli sijoitettu muun muassa Turun vartiopataljoona ja osia Itämeren jalkaväkirykmentistä. Vuonna 1919 kasarmille tuli Porin Rykmentin Esikunta, Porin Rykmentin I Pataljoona ja osia II Pataljoonasta, jotka olivat kasarmilla vuoteen 1939. Maineikas Porin rykmentti oli pitkään ainoa jalkaväen joukko-osasto Turussa.


title: Turun kasarmi (Turku)

text: Toisen maailmansodan aikana Turun kasarmille oli sijoitettu tilapäisesti useita eri yksiköitä.


title: Turun kasarmi (Turku)

text: Sodan loputtua Turun kasarmille sijoitettiin vuonna 1946 pääosa Jalkaväkirykmentti 6:stä, josta tuli 3. prikaati ja vuonna 1957 Porin prikaati.


title: Turun kasarmi (Turku)

text: Jalkaväkikoulutus Turun kasarmilla loppui vuonna 1966, kun Porin prikaati siirtyi uuteen Huovinrinteen varuskuntaan Säkylään. Tämän jälkeen Turun kasarmin tiloissa toimi tilapäisesti Turun Ilmatorjuntapatteristo, Heikkilän kasarmin korjauksen ajan. Vuonna 1970 Puolustusvoimien toiminta Turun kasarmilla päättyi.


title: Turun kasarmi (Turku)

text: 1970-luvun puolivälissä Turun yliopisto alkoi laajentamaan toimintaansa kasarmin alueelle. Suurin osa kasarmialueen rakennuksista ja rakennelmista purettiin.


title: Turun kasarmi (Turku)

text: Osa rakennuksista kuitenkin säilytettiin ja ne ovat Turun yliopiston tiloina. Esimerkiksi varuskunta-alueen länsilaidan rakennuksessa, jossa ennen sijaitsi varuskuntasairaala, oli vuonna 2000 valtio-opin tiloja ja etelälaidan talossa jossa oli aliupseerikerho, soittokunta ja aliupseeriasuntoja oli taloustieteen laitosrakennus. Kasarmialueella on edelleen nähtävissä puutalojen muodostamia kokonaisuuksia.


title: Turun kasarmi (Turku)

text: Kasarmialueelle on rakennettu yliopiston uudisrakennukset: kasvatustieteiden tiedekunnan Educarium, yhteiskuntatieteellisen tiedekunnan Publicum, oikeustieteellisen tiedekunnan Calonia ja matemaattis-luonnontieteellisen tiedekunnan Arcanum.


title: Turun kasarmi (Turku)

text: Nykyisin yliopiston kampusalue muodostuu kolmesta osasta: Yliopistonmäestä, kasarmialueesta ja Kupittaan kampuksesta. Ylioppilaskylään johtava jalankulkureitistö aukioineen on ollut lähtökohtana kasarmialueen rakentamisessa. Myös tulevaisuudessa Kasarmialue on yliopiston tärkein laajentumisalue.


title: Turun kasarmi

text: Turun kasarmi voi tarkoittaa seuraavia asioita:


title: Edgar Ié

text: Edgar Ié (s. 1. toukokuuta 1994) on portugalilais-guineabissaulainen jalkapalloilija joka edustaa Espanjan korkeimmalla sarjatasolla pelaavaa Villarrealia.


title: Poliisit (vuoden 1922 elokuva)

text:
Poliisit (, esitetty Suomessa myös nimellä "Buster ja poliisiparaati") on vuonna 1922 valmistunut yhdysvaltalainen lyhyt mykkäkomedia, jonka pääosassa on Buster Keaton. Keaton ohjasi ja käsikirjoitti elokuvan yhdessä Edward F. Clinen kanssa. Se on yksi Keatonin tunnetuimmista lyhytelokuvista.
Elokuvassa Keaton esittää rakastettunsa torjumaa varatonta nuorta miestä, joka joutuu epäonnekkaiden sattumien myötä jatkuvasti vaikeuksiin poliisien kanssa. Muuttokuormaa kuljettaessaan hän päätyy suuren poliisiparaatin keskelle ja viskaa erehdyksessä anarkistin talon katolta heittämän pommin kohti poliiseja. Elokuva huipentuu vauhdikkaaseen jaksoon, jossa Keaton pakenee juosten satoja poliiseja käyttäen hyväkseen erilaisia akrobaattitemppuja. Keaton käytti myöhemmin vastaavaa takaa-ajoteemaa muun muassa pitkässä elokuvassaan "Seitsemän mahdollisuutta".


title: Poliisit (vuoden 1922 elokuva)

text: "Poliisit" valittiin vuonna 1997 National Film Registryn kulttuurisesti merkittävien elokuvien listalle.


title: Modane

text: Modane on kunta Kaakkois-Ranskassa Savoien departementissa Rhône-Alpesin alueella. Kunnan nähtävyyksiä on 1800-luvun lopulla rakennettu linnoitus "Fort du Replaton". Se tehtiin suojaamaan Fréjusin rautatietunnelin suuaukkoa. Modanessa on myös 13 kilometriä pitkän Fréjusin maantietunnelin suuaukko, josta pääsee Italian Bardonecchiaan. Toinen Modanessa oleva linnoitus on Maginot-linjaan kuuluva "Fort Saint-Gobain".


title: Suomen kasarmi

text: Suomen kasarmi voi tarkoittaa seuraavia asioita:


title: Saint-Michel-de-Maurienne

text: Saint-Michel-de-Maurienne on kunta Kaakkois-Ranskassa Savoien departementissa Rhône-Alpesin alueella. Se sijaitsee Mauriennen laaksossa Arc-joen varrella. Joulukuussa 1917 paikkakunnalla tapahtui Ranskan historian pahin rautatieonnettomuus, kun reserviläisiä Italiasta kotiin kuljettanut juna suistui raiteiltaan. Turmassa kuoli yli 500 ihmistä.


title: Huez

text: Huez on kunta Kaakkois-Ranskassa Isèren departementissa Rhône-Alpesin alueella. Kunnan alueella sijaitsee Alpe d'Huezin hiihtokeskus, ja tämän takia matkailu on Huezin tärkein elinkeino.


title: Mette Frederiksen

text: Mette Frederiksen (s. 19. marraskuuta 1977 Aalborg) on tanskalainen sosiaalidemokraattinen poliitikko, joka on toiminut Sosiaalidemokraattien puheenjohtajana kesäkuusta 2015 lähtien. Frederiksen oli Tanskan työministerinä vuosina 2011–2014 ja oikeusministerinä 2014–2015.


title: Mette Frederiksen

text: Aalborgista kotoisin olevan Frederiksenin isä Flemming on työskennellyt typografina ja äiti Anette opettajana. Frederiksen oli naimisissa Erik Harrin kanssa vuosina 2003–2014. Heillä on kaksi lasta.


title: Mette Frederiksen

text: Frederiksen on opiskellut Afrikan tutkimusta ja valmistunut maisteriksi Kööpenhaminan yliopistosta vuonna 2009. Hän on suorittanut myös kandidaatin tutkinnon yhteiskuntatieteistä Aalborgin yliopistosta vuonna 2007.


title: Mette Frederiksen

text: Kansankäräjille Frederiksen valittiin vuonna 2001. Hän toimi sosiaalidemokraattien parlamenttiryhmän varapuheenjohtajana vuosina 2005–2011, minkä jälkeen hänestä tuli työministeri Helle Thorning-Schmidtin hallitukseen. Frederiksen siirtyi oikeusministeriksi lokakuussa 2014 Karen Hækkerupin erottua tehtävästä.


title: Mette Frederiksen

text: Sosiaalidemokraattien puheenjohtajana ja maan pääministerinä toiminut Helle Thorning-Schmidt ilmoitti lähes välittömästi kesäkuun 2015 vaalien jälkeen jättävänsä paikkansa sosiaalidemokraattien johtaman punaisen blokin hävittyä vaalit. Samalla Thorning-Schmidt antoi tukensa Frederiksenille puolueen puheenjohtajaksi. Frederiksen valittiin sosiaalidemokraattien johtoon 29. kesäkuuta 2015 ilman vastaehdokkaita.


title: Lampaanlapahiha

text: Lampaanlapahiha (englanniksi "leg-of-mutton sleeve" tai "gigot sleeve", ranskaksi "manche gigot") on hihatyyppi, joka on olkapäästä kyynärpäähän erittäin pullea ja runsas ja kyynärpäästä ranteeseen kapea. Yläosan muoto saadaan aikaan poimuttamalla kangasta ja tukemalla hihaa jäykällä aluskankaalla.


title: Lampaanlapahiha

text: Lampaanlapahihat yleistyivät naisten vaatteissa 1820-luvun loppupuolella. Niiden suosio oli ylimmillään ja koko suurimmillaan 1830-luvulla. Hihat saattoivat olla jopa niin suuret, että naisen oli ovesta kulkiessaan käännyttävä sivuttain. Hihojen ryhdissä pitämiseen käytettiin valaanluisia tai teräksisiä tukirakenteita tai untuvatäytteisiä tyynyjä. 1920- ja 30-lukujen muoti oli romanttista, ja suuret hihat ja runsas helma loivat tavoiteltavaa tiimalasisiluettia. Pukujen pääntie oli tyypillisesti avoin ja v:n muotoinen, ja pulleat hihat alkoivat hieman olkapään alapuolelta.


title: Lampaanlapahiha

text: Lampaanlapahihat tulivat uudelleen muotiin 1890-luvulla, jolloin naisten pukeutumiseen omaksuttiin vaikutteita miesten räätälöidyistä puvuista ja paidoista. Hihat alkoivat olalta ja kohosivat ryhdikkäästi ylöspäin. Vyötärö kurottiin edelleen kapeaksi korsetilla, ja hameet olivat pitkiä ja a-linjaisia. Tämä muoti liittyy aikaan, jolloin käsitys naisille sopivista tehtävistä ja harrastuksista laajeni. Naiset saattoivat harrastaa urheilua ja matkustaa, esimerkiksi pelata tennistä ja ajaa polkupyörällä.


title: Dark Kahn

text: Dark Kahn on fiktiivinen hahmo Mortal Kombat -pelisarjassa. Hahmo esiintyi loppupomovastuksena Mortal Kombat vs. DC Universe -pelissä. Dark Kahn syntyi kun Shao Kahn ja Darkseid yhdistyivät keskenään. Hänet kuitenkin onnistuttiin kukistamaan Raidenin ja Teräsmiehen toimesta. Dark Kahn on Onagan ja Blazen ohella yksi voimakkaimmista hahmoista Mortal Kombat peleissä.


title: Albert Rivera

text: Albert Rivera Díaz (s. 15. marraskuuta 1979 Barcelona) on katalonialainen poliitikko. Hänet valittiin Ciutadans-puolueen (, ) johtajaksi kesäkuussa 2006. Hän oli kansanedustajana Katalonian parlamentissa vuosina 2006–2015.


title: Albert Rivera

text: Rivera opiskeli oikeustiedettä yksityisessä Ramon Llull -yliopistossa Barcelonassa (Facultad de Derecho ESADE), jossa hän suoritti maisterin tutkinnon valtiosääntöoikeudessa vuonna 2002. Hän oli Erasmus-opiskelijavaihdossa Helsingissä vuonna 2001 ja opiskeli George Washingtonin yliopistossa Yhdysvalloissa vuonna 2009.


title: Albert Rivera

text: Albert Rivera voitti 16-vuotiaana Katalonian mestaruuden rintauinnissa. Hänellä on yksi tytär ex-puolisonsa Mariona Saperasin kanssa.


title: Maksimikortti

text: Filateliassa maksimikortti eli maksikortti on postikortti, jossa postimerkki on kiinnitetty kortin kuvapuolelle ja leimattu postileimalla, ja kortti, merkki ja leima liittyvät kaikki samaan aiheeseen. Maksimikorttien keräily ja tutkimus tunnetaan nimellä maksimafilia ().


title: Joosuanjukka

text: Joosuanjukka eli joosuanpuu ("Yucca brevifolia") on Yhdysvalloissa sijaitsevasta Mojaven autiomaasta kotoisin oleva kasvilaji.


title: Joosuanjukka

text: Joosuanpuu kasvaa parhaimmillaan 15 metriä korkeaksi puuksi. Lehdet ovat tummanvihreitä, pistimenmuotoisia ja sijaitsevat spiraalimuodostelmassa rungon haarojen kärjissä. Lehtien laidat ovat valkoisia ja hampaisia. Kukat ovat pystyjä, 4–7 cm pitkiä ja niissä on kuusi kermanvalkoista kehälehteä. Kukat sijaitsevat halkaisijaltaan noin 40 cm olevissa röyhymäisissä kukinnoissa. Joosuanpuu kukkii keväällä. Kukkimisen edellytyksenä on kuitenkin talven viileä kausi sekä riittävä sade oikeaan aikaan keväällä. Hedelmä on vihreän ruskea ja muodoltaan soikea. Hedelmän sisällä on useita litteitä siemeniä.


title: Joosuanjukka

text: Lajilla on oma erikoistunut pölyttäjäperhoslajinsa, joka levittää kasvin siitepölyä muniessaan kukan sisään.


title: Joosuanjukka

text: Joosuanpuu on alun perin kotoisin Mojaven autiomaasta Kaliforniasta, Yhdysvalloista. Karuissa ja kuivissa autiomaaolosuhteissa laji kasvaa hitaasti, korkeintaan 10 cm vuodessa. Joosuanpuu saattaa elää jopa 200-vuotiaaksi.


title: Joosuanjukka

text: Englanninkielisen nimensä ”Joshua tree” laji on saanut mormoneilta, jotka ylittivät Mojaven autiomaan 1800-luvun puolivälissä. Puun erikoinen muoto toi mormonien mieleen Raamatun kertomuksen, jossa Joosua kurkottaa käsiään kohti taivasta.


title: Joosuanjukka

text: Joosuanpuuta kasvatetaan kuivilla alueilla koristekasvina. Cahuilla-intiaanit ovat käyttäneet kasvia sandaalien ja korien materiaalina sekä kukannuppuja ja siemeniä ravintona.


title: Oševenskoje

text: Oševenskoje () on maalaiskunta Arkangelin alueen Kargopolin piirissä Venäjällä. Sen keskuskylä Širjaiha sijaitsee Tšurjegajoen varrella 50 kilometriä Kargopolista pohjoiseen. Kunnassa on 600 asukasta (vuonna 2012).


title: Oševenskoje

text: Oševenskojen kunnan pinta-ala on 703,8 neliökilometriä Se rajoittuu koillisessa Kargopolin piirin Priozjornojen, kaakossa Pavlovskojen ja lounaassa Petšnikovskojen kuntiin sekä luoteessa Arkangelin alueen Plesetskin piiriin. Pinta-alasta 93,7 % on metsää ja 5,9 % maatalousmaata.


title: Oševenskoje

text: Kunnan alueella virtavat Tšurjega, Tšureksa sekä muutamia pienempiä jokia. Ainoa huomattavampi järvi on Aleksandrovskoje. Seudulla on paljon soita. Kunnassa sijaitsee osa Filatovskin rauhoitusalueesta.


title: Oševenskoje

text: Keskuskylän lisäksi kuntaan kuuluu 12 kylää: Agafonovskaja, Bolšoi Halui, Bor, Gar, Krominskaja, Nifantovskaja, Niz, Pogost, Pogost Navolotšnyi, Pozdyševskaja, Tšerepaševskaja ja Vorobjevskaja. Širjaihassa asuu noin puolet väestöstä. Toiseksi suurin asutuskeskus on yli sadan asukkaan Niz. Borissa ja Tšerepaševskajassa ei ole lainkaan vakituista asutusta.


title: Oševenskoje

text: Kunnan alue koostuu historiallisista Oševenskajan ja Verhnjaja Tšurjegan volosteista. Neuvostoaikana perustettiin Ošovenskin kyläneuvosto, johon vuonna 1975 liitettiin Pozdyševon kyläneuvosto. Nykyinen kunta on muodostettu vuonna 2006.


title: Oševenskoje

text: Širjaihan kautta kulkee Kargopolista Gariin johtava sorapäällysteinen maantie. Kylistä on linja-autoyhteydet kunta- ja piirikeskukseen.


title: Oševenskoje

text: Seudun pääelinkeinot ovat maatalous, puunhankinta ja julkiset palvelut. Maataloutta edustavat maatalousyhtiö Oševenskoje sekä 276 palstaviljelmää. Puunjalostusta harjoittaa kaksi pienyritystä.


title: Oševenskoje

text: Keskuskylän palveluihin kuuluvat lastentarha, keskikoulu, kulttuuritalo, kirjasto, lääkintäasema, posti ja joukko kauppoja. Eräitä palveluja on myös muissa kylissä.


title: Oševenskoje

text: Paikallisia nähtävyyksiä ovat Pogostin vuonna 1784 rakennettu puinen Herran ilmestyksen kirkko sekä samassa kylässä toimiva Aleksandro-Oševenskin miesluostari. Muita rakennusmuistomerkkejä ovat Bolšoi Haluin, Nizin ja entisen Grihnovskajan kylän tsasounat, Pogost Navolotšnyin kirkko, vanhat asuin- ja talousrakennukset ja sillat.


title: Oševenskoje

text: Majoituspalveluja tarjoaa muutama vierasmaja Širjaihassa.


title: Sarkola (Nokia)

text: Sarkola on kylä ja alue Nokian kaupungin eteläosassa entisen Suoniemen kunnan alueella Sastamalan kunnanrajan tuntumassa. Sarkolan alueeseen kuuluvat Sarkolan kylän lisäksi Suoniemen eteläiset kylät.


title: Sarkola (Nokia)

text: Sarkolan ja Vahalahden kylät on määritelty valtakunnallisesti merkittäviksi rakennetuiksi kulttuuriympäristöiksi. Niiden kyläkeskukset edustavat perinteistä suhteellisen tiivistä rakennuskantaa jyrkkien rinteiden juurella. Sarkolan läpi kulkee Valtatie 12, jonka varrella on jyrkkä Sarkolan notko. Notkon pohjalla virtaa Kuloveden Sarkolanlahteen laskeva Lanajoki.


title: Sarkola (Nokia)

text: Sarkolan seutu on asutettu jo esihistoriallisella ajalla. Alueelta on löytynyt kivikautisia asuinpaikkoja. Nykyinen kyläkanta on syntynyt varhaiskeskiajalla. Alkujaan Sarkola on kuulunut Karkun pitäjään, josta Suoniemi itsenäistyi 1868. Suoniemi liittyi Nokiaan vuonna 1973.


title: Myllynkivikaulus

text: Myllynkivikaulus on pyöreä, poimutettu röyhelökaulus, jollaista käytettiin Euroopassa erityisesti 1500-luvun jälkipuoliskolla. Yksi muodin suunnannäyttäjistä oli kuningatar Elisabet I. Myllynkivikauluksia käyttivät sekä naiset että miehet.


title: Myllynkivikaulus

text: Kauluksen laatu kertoi kantajansa statuksesta. Aristokraatit teettivät kauluksensa hienosta pellavasta. Ne koristeltiin pitseillä, kullalla, hopealla ja silkillä. Köyhät suosivat halpoja materiaaleja.


title: Myllynkivikaulus

text: Kaulukset olivat irrallisia vaatekappaleita, jotka voitiin pestä, tärkätä ja muotoilla riippumatta muusta asusta. Ryhdikkään, kiekkomaisen röyhelön muotoiluun käytettiin erityistä puikkomaista silitysrautaa. Röyhelö pidettiin kasassa sadoilla nuppineuloilla.


title: Myllynkivikaulus

text: Muodin alkaessa kaulukset olivat maltillisen kokoisia, mutta äärimmillään noin 30 senttiä leveitä. Niiden kannattelemiseen tarvittiin rautalankainen tukirakenne. Yhteen kaulukseen saatettiin käyttää viisi metriä materiaalia.


title: Myllynkivikaulus

text: Myllynkivikaulus kuuluu Tanskan evankelis-luterilaisen kirkon pappien työasuun. Asuste kuului myös Norjan luterilaisen kirkon pappien asuun vuoteen 1980 asti, vaikkakin jotkin konservatiiviset papit käyttävät niitä edelleen.


title: KTK Tekniikan Asiantuntijat

text: KTK Tekniikan Asiantuntijat ry on teknisten alojen koulutettujen asiantuntijoiden ammattiliitto. KTK on Akavan jäsenjärjestö. Sillä on noin 8 000 jäsentä, mikä tekee siitä Akavan suurimman julkisen sektorin teknisen alan jäsenjärjestön. KTK koostuu kuudesta jäsenjärjestöstä: KI Insinöörit ry, Kuntien rakennusmestarit ja -insinöörit AMK KRI ry, Suomen Ammattikorkeakoulu- ja Opistotekniset SKT ry, Tekniikan ja Erityisalojen Ammattilaiset KTL ry, Kartta- ja suunnittelutekniset KST ry, Energia-alan Toimihenkilöliitto EATL ry. Yhteistoimintajäsenenä on Maanpuolustuksen Teknisten Toimihenkilöiden liitto MTTL ry. KTK perustettiin kesäkuussa 1970 Helsingissä.


KTK Tekniikan Asiantuntijat


title: Kirkon Nuorisotyöntekijöiden Liitto

text: Kirkon Nuorisotyöntekijöiden Liitto KNT ry on kristillisessä kasvatus- ja nuorisotyössä toimivien ja alaa opiskelevien ammattiliitto. Jäseniä ammattiliitolla on yli 1100, joista suurin osa työskentelee kirkon nuorisotyössä. Liitto on perustettu 1948 nimellä Kristillisen Poikatyöntekijät ry. Vuonna 1957 nimeksi muutettiin Kristilliset Nuorisotyönohajaajat ry ja samalla hyväksyttiin naisjäsenet. 1965 nimeksi muutettiin Kirkon Nuorisonohjaajat ry. Vuonna 1977 järjestöstä tuli kaksikielinen, jolloin nimeksi tuli Kirkon nuorisotyöntekijät - Kyrkans Ungdomsarbetare. Vuonna 2009 järjestö liittyi Akavaan. Vuonna 2011 nimeksi tuli Kirkon Nuorisotyöntekijöiden Liitto KNT ry - Kyrkans Ungdomsarbetares Förbund.


title: Diakoniatyöntekijöiden liitto DTL

text: Diakoniatyöntekijöiden liitto DTL ry on diakoniatyöntekijöiden ammattiliitto. DTL on Akavan jäsenjärjestö. Jäseniä järjestöllä on noin 2000.


title: Diakoniatyöntekijöiden liitto DTL

text: Ammattiliitto on perustettu Loimaalla kesäkuussa 1958 nimellä Suomen Kirkon Sisarliitto. Ensimmäinen toimisto perustettiin Poriin 1966. Vuonna 1969 toimisto siirtyi Jyväskylään, josta se siirtyi vuonna 1973 Lahteen. Akavaan järjestö liittyi vuonna 1973. Vuonna 1982 toimisto siirrettiin Helsinkiin. 1990-luvun alussa järjestön nimeksi tuli Diakoniatyöntekijöiden Liitto.


title: Akavan Yleinen Ryhmä AYR

text: Akavan Yleinen Ryhmä AYR ry on Akavan jäsenjärjestö. AYR perustettiin vuonna 1966. Perustajina olivat kuurojen ja sokeain koulujen johtajat. Toiminta alkoi kehittyä ja suuntautua uudelleen, kun liiton jäseniksi tuli 1970-luvulla kuntien, valtion ja yksityissektorin asiantuntijoita. Jäsenistön kasvu oli erityisen voimakasta 1980-luvulla. Akavan Yleinen Ryhmä liittyi Vakavan jäseneksi vuoden 1996 alusta. Sitä kautta AYR:llä on yhteys Akavan neuvottelujärjestöihin (JUKO ja YTN).


title: Akavan Yleinen Ryhmä AYR

text: AYR ry:n toiminnan tarkoituksena on valvoa ja edistää jäsentensä yhteiskunnallisia, taloudellisia, ammatillisia ja koulutuksellisia etuja. AYR pyrkii myös toiminnallaan edistämään koulutettujen henkilöiden yhteenkuuluvuutta.


title: Akavan Yleinen Ryhmä AYR

text: Yhdistyksen jäseneksi voivat liittyä korkeakoulututkinnon tai muun tutkinnon suorittaneet, niihin tehtäväasemaltaan rinnastettavat henkilöt ja henkilöt, jotka erityisistä syistä eivät voi tai halua kuulua muuhun Akava ry:n jäsenyhdistykseen.


title: Akavan sairaanhoitajat ja Taja

text: Akavan sairaanhoitajat ja Taja ry on valtakunnallinen sosiaali- ja terveydenhuollon alalla johto- ja asiantuntijatehtävissä toimivien ja alaa opiskelevien edunvalvontajärjestö. Järjestö ajaa jäsentensä ammatillisia, koulutuksellisia ja taloudellisia etuja, edistää jäsenistönsä ammattitietouden ja -taidon ylläpitämistä ja kehittämistä sekä edistää hyvinvointipalvelujen kehitystä. Akavan sairaanhoitajat ja Tajan kotipaikka on Helsingissä ja jäseniä sillä on noin 1 800. Akavan sairaanhoitajat ja Taja on keskusjärjestö Akavan jäsenjärjestö.


title: Akavan sairaanhoitajat ja Taja

text: Yhdistyksen toiminta alkoi epävirallisesti jo vuonna 1917. Virallisesti yhdistys rekisteröitiin vuonna 1957 nimellä Suomen sairaalain ylihoitajat. Perustajina olivat Helsingin Auroran sairaalan ylihoitajat, jotka halusivat päästä vaikuttamaan enemmän omaan työhönsä ja sairaalalaitoksen kehittämiseen. Yhdistys liittyi Akavaan 1973. Nimi muutettiin 60-luvulla Ylihoitaja-yhdistykseksi ja vuonna 2001 muotoon Terveystieteiden akateemiset johtajat ja asiantuntijat ry.


title: Akavan sairaanhoitajat ja Taja

text: Heinäkuussa 2016 yhdistyksen jäsenyys avattiin sairaanhoitajille ja sairaanhoitajaopiskelijoille. Uudistuksen myötä myös yhdistyksen nimi muuttui Akavan sairaanhoitajat ja Taja ry:ksi.


title: Suomen Työterveyshoitajaliitto

text: Suomen Työterveyshoitajaliitto ry – Finlands Företagshälsovårdareförbund rf on työterveyshoitajien ammattiliitto. Liitolla on 18 alueellista paikallisosastoa. Liiton keskusjärjestö on Akava.


title: Hannu Abonce

text: Hannu Abonce on suomalainen näyttelijä ja amerikkalaisen jalkapallon pelaaja. Hän on tullut tunnetuksi erityisesti roolistaan Tobias "Topi" Nylundina televisiosarjassa "Salatut elämät" sekä elokuvassa "Nightmare – painajainen merellä". Näyttelemistä hän on opiskellut ulkomailla. Amerikkalaista jalkapalloa hän on pelannut muun muassa Helsinki Wolverines -joukkueessa.


title: Olavi Vepsäläinen

text: Olavi Vepsäläinen (1927 Suonenjoki – 12. syyskuuta 1993) oli suomalainen taidemaalari, kuvataiteilija, kuvittaja, kuvanveistäjä, taidegraafikko ja arvopaperitaiteilija. Hän debytoi vuonna 1951.


title: Olavi Vepsäläinen

text: Vepsäläinen toimi arvopaperitaiteilijana Suomen Pankin setelipainossa vuosina 1952–1968. Hän teki myös paljon runokirjojen kansikuvituksia WSOY:lle 1950- ja 1960-luvuilla. Vepsäläinen on suunnitellut ja piirtänyt kaikkiaan yli 40 suomalaista postimerkkiä. Hänet tunnetaan myös julistetaiteilijana ja postikorttien kuvittajana. Kotinsa, Iloharjun, Vepsäläinen testamenttasi yhdessä vaimonsa Ilma Roponen-Vepsäläisen kanssa Suomen Taiteilijaseuralle.


title: Olavi Vepsäläinen

text: Vepsäläinen on näytellyt sivuosassa Edvin Laineen "Nokea ja kultaa" -elokuvassa, taiteilijan roolissa Rauni Mollbergin elokuvassa "Ei koskaan pilanpäin" ja ”Eeron” roolissa Ilmari Unhon elokuvassa "”Minä elän”". Vepsäläinen on ollut tekijänä ja selostajana lyhytdokumentissa ”50-vuotta säästäjien hyväksi”.


title: Olavi Vepsäläinen

text: Vepsäläinen on osallistunut graafisen taiteen näyttelyihin Sveitsissä, Moskovassa ja Leningradissa. Kotimaassa Vepsäläinen on osallistunut lukuisiin Nuorten, Suomen Taiteilijaseuran, Taidemaalariliiton ja Suomen Taidegraafikoiden vuosinäyttelyihin. Hänen taidettaan on ollut esillä myös Suomen Taideakatemian 3-vuotis näyttelyissä.


title: Olavi Vepsäläinen

text: Vepsäläinen on tehnyt seinädekoraation "Pieksäristeys" Savon Solmuun Pieksämäelle vuonna 1980. Vepsäläisen taidetta on muun muassa Jyväskylän taidemuseossa, Amos Andersonin taidemuseossa, Helsingin, Lahden, Rauman ja Turun kaupunkien kokoelmissa, Lahden julistemuseossa sekä postin ja pankkien kokoelmissa.


title: Nissan Interstar

text: Nissan Interstar on Nissanin vuosina 2002–2010 valmistama suurikokoinen pakettiautomalli, joka korvasi mallistossa Nissan Traden. Interstarin sisarmallit olivat Opel Movano ja Renault Master. Mallin seuraajaksi tuli Nissan NV400, joka edelleen on Movanon ja Masterin sisarmalli, mutta eri nimellä kuin aiemmin.


title: Nissan Interstar

text: Opel Movano oli esitelty jo vuonna 1997 sisarmalliksi samaan aikaan markkinoille tulleelle toisen sukupolven Renault Masterille, mutta Interstar liittyi kolmikkoon vasta vuonna 2002. Interstaria valmistettiin sisarmalliensa tavoin Renault’n tehtaalla Ranskan Batillyssa. Interstaria valmistettiin pakettiauton lisäksi myös pikkubussiversio Busina ja lava-autona. Saatavilla oli kaksi eri akseliväliä ja korikorkeutta. Pikkubussia valmistettiin vain pidemmällä akselivälillä.


title: Nissan Interstar

text: Aluksi tarjolla oli kolme dieselmoottoria: 1,9 dCi (82 hv), 2,5 dCi (100/115 hv) ja 3,0 dCi (136 hv). Vuonna 2006 markkinoille tulivat uudet 2,5-litraiset dieselit teholtaan 120 ja 146 hevosvoimaa, joiden rinnalle alkuperäisistä moottoreista jäi ainoastaan 100-hevosvoimainen. Saatavana oli viisi- ja kuusivaihteisten manuaalivaihteistojen lisäksi myös kuusiportainen robottivaihteisto.


title: Nissan Interstar

text: Vuonna 2003 Interstar koki sisarmalliensa tapaan perusteellisen kasvojenkohotuksen, jossa sen ulkonäköä muutettiin enemmän Primastaria muistuttavaksi. Auto sai täysin uudet puskurit, ajovalot ja etusäleikön. Sisällä ohjauspyörä ja kojelauta vaihdettiin uusiin.


title: Nissan Interstar

text: Pakettiauton perusvarustukseen kuului kuljettajan turvatyyny, ABS-jarrut hätäjarruassistentilla, 16 tuuman teräsvanteet osittain peittävin pölykapselein, lämmitettävät istuimet, keskuslukitus, ikkunaton liukuovi matkustajan puolella ja lämmitettävät sähköpeilit.


title: Nissan Interstar

text: Busissa oli lisäksi matkustajan turvatyyny, täyskapselit, ohjaamon ja matkustamon ilmastointi, takaosan lämmitys, ajotietokone, vakionopeudensäädin, radio/CD-soitin ja ikkunallinen liukuovi matkustajan puolella.


title: Nissan Interstar

text: Comfort-paketin (vain pakettiauto) mukana sai ilmastoinnin ja radio/CD-soittimen.


title: Nissan Interstar

text: Comfort plus -paketissa (vain pakettiauto) oli lisäksi pysäköintitutka takana, vakionopeudensäädin ja ajotietokone.


title: Nissan Interstar

text: Safety-pakettiin (vain pakettiauto, Comfortin yhteydessä) sisältyi lisäksi matkustajan turvatyyny ja ESP (ei robottivaihteiston kanssa).


title: Nissan Interstar

text: Joulukuussa 2009 tarjolle tuli Interstar Cargoline -erikoismalli, jossa oli vakiona Comfort plus -pakettiin sisältyvät varusteet. Moottori oli 2,5-litrainen (120 hv). Värivaihtoehtoina Cargolinessa olivat valkoinen perusväri, hopea metalliväri sekä beige metalliväri.


title: Coloplast

text: Coloplast A/S on tanskalainen yhtiö joka kehittää, valmistaa ja markkinoi lääketieteellisiä tarvikkeita muun muassa avanteisiin, urologiaan, inkontinenssiin ja haavanhoitoon.


title: William Demant

text: William Demant on tanskalainen yhtiö joka kehittää, valmistaa ja markkinoi kuulolaitteita, kuulo-implantteja ja muita kuulemista helpottavia apuvälineitä.


title: William Demant

text: Hans Demant, jonka vaimolla oli kuulovaikeuksia, perusti yhtiön vuonna 1907 nimellä Oticon. Demantin kuoltua vuonna 1910 hänen William-poikansa jatkoi yritystä. Yhtiön historiaan kuuluu useita yritysostoja, muun muassa DanaCom vuonna 1999.


title: William Demant

text: William Demantin osakkeilla käydään kauppaa Kööpenhaminan pörssissä, mihin se listautui vuonna 1995.


title: Craig Thomas (käsikirjoittaja)

text: Craig David Thomas on amerikkalainen käsikirjoittaja, joka on yhdessä Carter Baysin kanssa käsikirjoittanut tilannekomediasarjaa "Ensisilmäyksellä", jonka he loivat vuonna 2005.


title: Craig Thomas (käsikirjoittaja)

text: Thomas ja Bayes kuuluvat pop-yhtyeeseen nimeltä The Solids, joka mm. esittää Ensisilmäyksellä sarjan tunnuskappaleen.


title: Zvonimir Šeparović

text: Zvonimir Šeparović (s. 14. syyskuuta 1928 Blato, Kroatia) oli Kroatian neljäs ulkoministeri ja juristi.


title: Zvonimir Šeparović

text:
Šeparović kävi Zagrebin yliopiston, sekä Ljubljanan yliopiston professorina. Šeparović astui ulkoministerin virkaan vuonna 1991. Vuonna 1992 Šeparović luopui virastaan ulkoministerinä. Samana vuonna Šeparović edusti Kroatian ykkösliigaa. Hän oli myös Kroatian demokraattisen liiton jäsen. Šeparović toimi oikeusministerinä 1999-2000.
Šeparović on naimisissa TV-reportterin Branka Šeparović kanssa.


title: Zoran Milanović

text: Zoran Milanović (s. 30. lokakuuta 1966 Zagreb) on kroatialainen poliitikko. Hän on toiminut Kroatian sosiaalidemokraattisen puolueen johdossa vuodesta 2007 ja maan pääministerinä vuosina 2011–2016.


title: Zoran Milanović

text: Milanović opiskeli lakia ja lähti diplomaattiuralle. Hän oli ETYJ:in edustajana Vuoristo-Karabahissa 1994.


title: Zoran Milanović

text: Milanović liittyi SDP:hen 1999 ja nousi puolueen johtoon 2007, kaksi kuukautta puolueen perustajan ja johtajan Ivica Račanin kuoleman jälkeen. Marraskuun 2007 vaaleissa SDP hävisi niukasti, mutta nousi valtaan neljän keskustavasemmistolaisen puolueen liittouman voitettua joulukuun 2011 vaalit.


title: The Flash (vuoden 2014 televisiosarja)

text: The Flash on yhdysvaltalainen vuonna 2014 alkanut supersankarisarja, joka perustuu DC Comicsin sarjakuvahahmoon Salamaan. Sarjan ovat luoneet Greg Berlanti, Andrew Kreisberg ja Geoff Johns. "The Flash" on "Arrow’n" spin-off-sarja.


title: The Flash (vuoden 2014 televisiosarja)

text: Sarjan esittäminen aloitettiin Yhdysvalloissa 7. lokakuuta 2014 The CW -kanavalla. Suomessa sarjan ensimmäiset kaudet ovat katseltavissa Netflixin kautta.


title: The Flash (vuoden 2014 televisiosarja)

text: Sarjan päähenkilö on kuvitteellisessa Central Cityn kaupungissa asuva rikospaikkatutkija Barry Allen, jota esittää Grant Gustin. S.T.A.R. Labs -tutkimuslaitoksen kokeellisen hiukkaskiihdyttimen räjähdettyä Barryyn iskee salama, joka antaa hänelle kyvyn liikkua yliluonnollisen nopeasti. Hän ei kuitenkaan ole ainoa räjähdyksen myötä supervoimia saanut, ja sankariasuun naamioituneena Barry alkaa jäljittää niitä ”metaihmisiä”, jotka käyttävät voimiaan väärin.


title: The Flash (vuoden 2014 televisiosarja)

text: Suunnitelma "The Flash" -sarjasta paljastettiin heinäkuussa 2013, ja näyttelijä Grant Gustin valittiin nimirooliin Barry Allenin eli Salaman esittäjäksi syyskuussa. Hahmo esiintyi ensimmäisen kerran "Arrow’n" toisen tuotantokauden 8. ja 9. jaksossa joulukuussa 2013.


title: The Flash (vuoden 2014 televisiosarja)

text: Alkuperäisenä tarkoituksena oli esitellä Barry Allen kolmessa "Arrow’n" jaksossa (8, 9 ja 20), joista kolmas olisi toiminut "The Flashin" pilottina. Ensimmäiset kaksi jaksoa vakuuttivat kuitenkin jo leikkausvaiheessaan The CW:n johtoportaan ja marraskuussa päätettiin, että kolmannen "Arrow"-jakson sijaan sarjalle tehtäisiin oma erillinen pilottijaksonsa, mikä mahdollisti suuremman budjetin ja täyden keskittymisen Allenin tarinaan. Virallisesti pilotti tilattiin tammikuussa 2014. Sen käsikirjoituksen laativat Greg Berlanti, Andrew Kreisberg ja Geoff Johns, ja jakson ohjasi David Nutter.


title: The Flash (vuoden 2014 televisiosarja)

text: "The Flashin" esittäminen alkoi televisiossa 7. lokakuuta 2014. Sarjan saatua runsaasti katsojia ja hyvän vastaanoton The CW täydensi kaksi viikkoa myöhemmin 13 jakson tilauksensa kokonaiseksi 23 jakson tuotantokaudeksi.


title: The Flash (vuoden 2014 televisiosarja)

text: The CW tilasi "The Flashistä" toisen tuotantokauden tammikuussa 2015 samalla kun se uusi seitsemän muunkin sarjansa tilaukset. Kolmannen kauden The CW tilasi maaliskuussa 2016, ja sen esittäminen alkoi 4. lokakuuta 2016. Neljännen kauden tilaaminen seurasi tammikuussa 2017, ja sen esittäminen alkoi 10. lokakuuta 2017.


title: Sur (Oman)

text:
Sur () on Omanin itäosassa, Omaninlahden rannalla sijaitseva, lokakuussa 2011 perustetun Ash-Šarqiyyan eteläisen kuvernoraatin hallinnollinen keskuskaupunki. Sur on myös eräs Omanin aluehallinnon 2. tason piirikunnasta (wilaya). Pääkaupunki Masqat sijaitsee Surista linnuntietä 150 kilometriä luoteeseen.
Historiallisen satamakaupunki Surin väkiluku on kehittynyt seuraavasti: 47 727 (VL 2003), 48 634 (VL 2010) ja 72 000 (ennuste 7/2013). Koko Surin wilauan väkiluku oli 64 988 as. (2010).


title: Mally Burjam-Borga

text: Amalia Henriette "Mally" Burjam-Borga (17. toukokuuta 1874 Viipuri – 16. toukokuuta 1919 Viipuri) oli suomalainen oopperalaulaja, joka äänialaltaan oli mezzosopraano. Burjam-Borgan alkuperäinen sukunimi oli Burjam, johon hän Keski-Euroopassa lisäsi jälkimmäisen osan taiteilijanimekseen. Burjam-Borga loi 1900-luvun alussa uraa konsertti- ja oopperalaulajana Ranskassa sekä Saksassa, kunnes ensimmäisen maailmansodan syttymisen myötä palasi kotimaahansa.


title: Mally Burjam-Borga

text: Viipurinsaksalaiseen perheeseen syntynyt Burjam-Borga opiskeli aluksi laulua Suomessa sekä myöhemmin Pariisissa ja Berliinissä, jossa hänen opettajanaan toimi tunnettu saksalainen sopraano Lilli Lehmann. Vuodesta 1905 lähtien Burjam-Borga lauloi Pariisin Opéra-Comiquessa ja esiintyi vierailijana Pariisin, Monte Carlon sekä Nizzan oopperoissa. Suomen lisäksi hän piti omia konsertteja myös Saksassa ja Itävallassa, esiintyen kaupungeissa kuten Berliini, München ja Wiesbaden. Burjam-Borga tunnettiin erityisesti lukuisista rooleistaan wagneriaanisissa oopperoissa. Hänen roolejaan olivat muun muassa "Nibelungin sormuksen" Fricka, "La Giocondan" Laura, "Rusalkan" Ruhtinatar sekä "Rigoletton" Maddalena.


title: Mally Burjam-Borga

text: Kesäkuussa 1908 Burjam-Borga lauloi nimiroolin Viipurin laulujuhlilla ensiesitetyssä Oskar Merikannon oopperassa "Pohjan neiti". Kyseessä oli ensimmäinen suomenkielinen oopperateos, jonka toisessa pääosassa Väinämöisenä nähtiin Abraham Ojanperä. Burjam-Borgan ansiosta myös Pariisissa ilmestynyt "Le Théatre" -lehti eisitteli näyttävästi ensi-iltaa. Erkki Melartin omisti hänelle vuonna 1909 tekemänsä sävellyksen "L’automne, op. 58, nro 6".


title: Mally Burjam-Borga

text: Mally Burjam-Borgan isoisä oli Lyypekissä oopperanjohtajana toiminut Johann Burjam (1804–1879) ja isä Suomeen muuttanut kauppaneuvos Wilhelm Burjam. Hän avioitui vuonna 1915 nuorsuomalaisen puolueen kansanedustajan Johannes Lundsonin kanssa, joka Suomen itsenäistyttyä joulukuussa 1917 toimi eduskunnan puhemiehenä ja oli näin muodollisesti myös itsenäisen Suomen ensimmäinen valtionpäämies.


title: Álex Grimaldo

text: Alejandro ”Álex” Grimaldo García (s. 20. syyskuuta 1995) on espanjalainen jalkapalloilija, joka edustaa portugalilaista Benficaa.


title: Gerard Gumbau

text: Gerard Gumbau Garriga (s. 18. joulukuuta 1994 Campllong) on espanjalainen jalkapalloilija, joka edustaa Espanjan kolmanneksi korkeimmalla sarjatasolla Segunda División B:ssä pelaavaa Barcelona B:tä. Hän on pelipaikaltaan keskikenttäpelaaja.


title: Gerard Gumbau

text: Gumbau siirtyi Barcelonan B-joukkueeseen kesällä 2014 Gironan B-joukkueesta. Hän pelasi ensimmäisellä kaudellaan 38 Segunda Divisiónin ottelua joukkueen pudotessa sarjasta. Edustusjoukkueen virallisessa ottelussa Gumbau teki ensiesiintymisensä 15. tammikuuta 2015, kun Barcelona voitti Copa del Reyssa Elchen vieraissa 4–0.


title: Mustalampi (Lappajärvi)

text: Mustalampi on pieni järvi Lappajärven ja Kauhavan rajalla pääosin Lappajärven puolella noin kilometri etelään Kauhavalle vievästä tiestä. Se on suon joka puolelta ympäröimä. Rantaviivan pituus on 1,4 km.


title: Josip Manolić

text: Josip Manolić (s. 22. maaliskuuta 1920) oli kroatialainen poliitikko ja majuri.


title: Josip Manolić

text: Manolić syntyi Kalinovaciin, joka on nykyään nimellä Đurđevac. Manolić oli mukana toisessa maailmansotassa, jonka seurauksena Manolićista tuli majuri. Manolić liittyi Kroatian demokraattiseen liittoon jäseneksi.


title: Josip Manolić

text: Manolićista tuli pääministeri vuonna 1990. Manolić erosi pääministerin virastaan Jugoslavian hajoamissotien takia. Manolić oli näissä sodissa mukana ja lähetti usein poliiseja ja sotilaita pysäyttämään mellakkaan osallistuijia, jotka rikkoivat ikkunoita ja autoja. Hänet erotettiin majurin virasta ja korvattiin hänen seuraajallaan.


title: Josip Manolić

text: Manolić valittiin puhemieheksi sodan jälkeen. Manolić yritti vielä kerran tulla pääministeriksi, mutta hävisi parlamenttivaaleissa Zlatko Matešalle.


title: Valkeisjärvi

text: Valkeisjärvi on pieni järvi Lappajärven kunnan pohjoisosassa. Eteläpuolella on Valkeiskangas. Länsi- ja pohjoisranta on soista. Rantaviivan pituus on 1,2 km.


title: Ibra

text:
Ibra () on kaupunki Omanin länsiosassa, Hajarvuoriston itäisen osan (al-Sharqī al-Ḥajar) etelälaidalla. Se on myös lokakuussa 2011 perustetun Aš-Šarqiyyan pohjoisen kuvernoraatin hallinnollinen keskus. Ibra on myös yksi Omanin aluehallinnon 2. tason 61:stä piirikunnasta (wilaya). Ibra sijaitsee linnuntietä noin 102 kilometriä pääkaupunki Masqatista etelään.
Ibran kaupungin väkiluku on kehittynyt seuraavasti: 12 494 (VL 2003) ja 14 551 (VL 2010). Koko 1 232,88 neliökilometrin laajuisen Ibran piirikunnan väkiluku oli 27 216 as. (2010) ja 45 492 (2013), joista omanilaisten osuus oli 51,8 prosenttia.


title: Ibra

text: Kaupungissa toimii Ibran tekninen ammattikorkeakoulu.


title: UEFA:n karsinnat jalkapallon maailmanmestaruuskilpailuihin 2018 – Lohko F

text: Lohko F UEFA:n karsinnoissa jalkapallon maailmanmestaruuskilpailuihin 2018 oli yksi yhdeksästä karsinnoissa vuoden 2018 jalkapallon maailmanmestaruuskilpailuihin. Lohkossa pelasivat Englanti, Liettua, Malta, Skotlanti, Slovakia ja Slovenia. Englanti voitti lohkon ja eteni lopputurnaukseen. Slovakia oli lohkokakkosten keskinäisessä vertailussa heikoin, joten se ei päässyt jatkokarsintaan.


title: Velimir Perasović

text: Velimir Perasović (s. 9. helmikuuta 1965 Split, Kroatian ST, Jugoslavia) on kroatialainen koripallovalmentaja ja kilpauransa päättänyt koripalloilija, joka edusti maajoukkuetasolla Jugoslaviaa ennen maansa itsenäistymistä.


title: Velimir Perasović

text: Perasović kuului Jugoslavian maajoukkueeseen, joka voitti maailmanmestaruuden Argentiinassa 1990 ja Euroopan mestaruuden Italiassa 1991. Kroatian itsenäistyttyä Perasović saavutti sen maajoukkueessa olympiahopeaa Barcelonassa 1992 hävittyään Yhdysvaltain Dream Teamille ja EM-pronssia Saksasta 1993 sekä Kreikasta 1995. Hän pelasi maajoukkueessa vielä Atlantan kesäolympialaisissa 1996, missä Kroatia sijoittui seitsemänneksi ja Espanjan EM-kilpailuissa 1997, missä Kroatia oli 11:s.


title: Velimir Perasović

text: Pääasiassa Kroatiassa/Jugoslaviassa ja Espanjassa tehdyn pelaajauransa jälkeen Perasović on luonut mittavan valmentajanuran. Hän on valmentanut muun muassa Kroatian, Espanjan ja Turkin pääsarjoissa. Vuonna 2014 Perasović valittiin Espanjan vuoden valmentajaksi.